Матбуот котибининг маҳорат мактаби - Уч илдиз\nҚуйида тақдим этилаётган материал Журфакни тамомлаётган бўлғуси матбуот котиблари учун жуда катта маҳорат мактаби бўлади, дейди Дониш домла ўзи ҳам тан бериб.\nПрезидент матбуот котиби Жиззахда президентга кўзбўямачилик қилингани ҳақидаги хабарларга муносабат билдирди\nЎзбекистон президенти Шавкат Мирзиёевнинг матбуот котиби Комил Алламжонов «Фейсбук»даги расмий саҳифасида чиқиш қилиб, ўзига келаётган мурожаатларга жавобларини бериб ўтди.\nУ президентнинг навбатдаги ташрифлари водий вилоятларига бўлишини, лекин ташриф кунлари ҳозирча маълум эмаслигини билдирган.\nПрезидентнинг матбуот котиби давлат раҳбарининг қайсидир вилоятга ташрифи олдидан кўзбўямачиликлар қилиниши ҳақидаги хабарларга муносабат билдирган.\nУнинг айтишича, «президент ташрифи арафасида ёмон ҳолатдаги йўлларни косметик таъмирлаш» вақтинчалик чора сифатида баҳоланиши керак. Матбуот котиби бу орқали интернетда ёмғир остида йўлларни таъмирлаш ҳолати видеоси тарқалганига муносабат билдирди.\n«Илтимос қилардик-ки, ўнқир-чўнқир йўлларда вақтинчалик таъмирлаш ишларини тўғри қабул қилган ҳолда, асосий эътиборни президентимиз борган манзилларда йўқ жойдан халқ учун барпо этилган корхоналар, уйлар ва бошқа объектларга қаратсак, нур устига аъло нур бўларди», деган у.\nУ, шунингдек, президент борган вилоятларда йўллар ёқаларида «бир кунлик иссиқхоналар» ҳақидаги хабарларни «бўрттирилган» деб атади.\n«Менимча, бундай материаллар бўрттирилган маълумотлар асосида. Чунки, борган ҳудудларимизда кўрган иссиқхоналаримиз аввалдан бор иссиқхоналардир. Материал президент ўтадиган йўллар ёқаларида вақтинчалик иссиқхоналар қурилгани ҳақида бўлса керак. Агар ростдан ўша иссиқхоналар ҳозир йўқ бўлиб қолган бўлса, бузиб ташланган бўлса, буни аниқлаб, тегишли чоралар кўрилади. Лекин, агар ўша иссиқхоналар президент ташрифида қурилган бўлса ҳам, озроқ кутиш керак, агар ўша иссиқхоналарда нимадир экилган бўлса, у униб чиқишини кутиш керак», дейди Алламжонов.\nПрезидент матбуот котиби хориж нашрларида Жиззах вилоятининг Зарбдор туманидаги тўқимачилик цехидаги вазият хусусида тарқатилган хабарга тўхталиб ўтди.\nБундай хабарларда Жиззахда ҳам «президент учун шоу уюштирилгани», «коллеж ўқувчилари ишга тушмаган завод ишчилари ролини ўйнаб беришгани» ҳақида айтилганди.\n«Кейинги масала, куни-кеча Жиззах вилоятига ташрифимиз вақтида биз борган тикув цехи ҳақида «бу ерда кўзбўямачилик бўлгани, у ерда ишлаётган ўқувчилар ишчилар эмас, коллеж ўқувчилари бўлган», дейишди.\nБундан бизнинг хабаримиз бор. Бу тикув цехи 10 ой давомида қурилган, лекин ҳали ушбу цех юз фоиз қувватда иш бошлагани йўқ. Корхона раҳбарлари ушбу жараёнда атрофдаги ҳудудлардан ишсиз хотин-қизларни, шунингдек, коллежлар талабаларини иш ўргатиш мақсадида жалб этишган. Улар кейинчалик ишга қабул қилиниши режалаштирилган. Ҳозир фақат тайёргарлик жараёни кетмоқда.\nАйтишим керакки, йиллар давомида тўпланган муаммолар бир кунда, бир ҳафтада, бир ойда ҳал бўлиб қолмайди. Вақт керак. Шунинг учун, вазиятни тўғри тушунган ҳолда, вазиятга фақат бир томонлама эмас, чуқурроқ қараб баҳо беришга, муносабат билдиришга, бугун юртбошимиз олиб бораётган ишларда елкадош ва кўмакдош бўлишга чақирамиз», дея сўзларини якунлаган президент матбуот котиби.\nPrevious story Тажриба: қуён устида ўтказилган муваффақиятли жарроҳлик


Халқ таълими вазири Самарқанддаги 35-45 йиллар давомида капитал таъмирланмаган мактабларда бўлди / Ўзбекистон янгиликлари, энг сўнгги хабарлар\nЖАМИЯТ 0 Шархлар 889 кўрилди\nХалқ таълими вазири Самарқанддаги 35-45 йиллар давомида капитал таъмирланмаган мактабларда бўлди\nПрезидент топшириғига асосан жорий йилнинг 4 июль куни Халқ таълими вазири Ш.Шерматов Самарқанд вилоятида бўлди, деб хабар беради вазирлик матбуот хизмати.\nТашриф давомида Самарқанд вилоятидаги таълимни такомиллаштириш бўйича жорий ҳолат ўрганилди. Вазир Самарқанд вилоятидаги мактаб таълими бўйича тизимли камчиликлардан ташвишга тушди. Шунингдек, бир қатор мактаблар ачинарли аҳволда эканлиги, 35-45 йиллар давомида капитал таъмирланмагани, жорий таъмир учун ҳам маблағлар чекланган миқдорда бир неча йил аввал ажратилгани маълум бўлди.\nХизмат сафари давомида қуйидаги муаммо ва камчиликлар аниқланди:\n1. Самарқанд вилоятидаги 18 та мактаб тўлиқ реконструкцияга, 349 та мактаб капитал таъмирга муҳтож.\n2. 336 та мактабда жисмоний тарбия дарсларини ўтиш ва ўқувчиларни спорт билан шуғуллантириш учун спорт заллари мавжуд эмас.\n3. 629 та мактаб ҳудудининг атрофи ўралмаган, натижада ўқувчи-ёшлар хавфсизлиги етарлича таъминланмаган.\n4. Шунингдек, 474 та мактабда таълим олувчилар сони мактаб сиғимидан 50 % га ортиқ экани, бунинг натижасида ўқув жараёни икки навбатда ўтказилаётгани таълим жараёнига салбий таъсир кўрсатмоқда. Айниқса, Самарқанд шаҳрида сўнгги йилларда кўп қаватли уйлар кўп қурилганига қарамай, аҳоли учун қўшимча мактаблар қурилмаган.\n5. Кўпчилик мактаблар фаолиятини тегишли даражада йўлга қўйиш учун оддий маиший шароитларга эга эмас.\n6. Айниқса чекка туманлардаги мактаблар филиаллари билан боғлиқ ишлар ёмон аҳволда. Филиал мақоми сабабли улар кўпинча капитал ва жорий таъмирлаш бўйича дастурлардан тушиб қолган.\nШ.Шерматов Самарқанд вилояти халқ таълими бошқармаси бошлиғига ўз фаолиятини қайта кўриб чиқиш ва энг муаммоли масалалар бўйича тезкор чоралар кўриш вазифасини топширди. Ўрганиш жараёнида аниқланган тизимли муаммоларни ҳал қилиш бўйича таклифлар тайёрланаётган тегишли қарор лойиҳаларига киритилади.\nПрезидент фармойиши билан Мудофаа вазирлиги қўшинлари ўқув тревогаси бўйича кўтарилди\nПрезидент мактабларида STEAM фанлари ўқитилади, хорижлик мутахассислар томонидан бошқарилади\nМактабларда инглиз тилини ўқитиш такомиллаштирилмоқда


7 йил аввал 1251 siyrat.uz\nЯна ҳаж мавсуми қайтиб келди. Мусъаб ибн Умайр розияллоҳу анҳу бошлиқ ясриблик мусулмонлар киши билмас тариқа ўз қавмларининг мушрикларига қўшилиб ҳажга келдилар. Одамлар билан бирга ҳаж қилдилар. Арафотдан кейин шайтонга тош отиш вақти келганда Пайғамбар соллаллоҳу алайҳи васаллам билан Ақабада учрашишга келишдилар. Учрашув кечаси бўлганда ҳаммалари ўз қавмлари ила ухлагани ётдилар. Кечанинг учдан бири ўтгандан кейин битта-битта бўлиб ҳеч кимга билдирмасдан учрашув жойига кела бошладилар. Тўпланиб бўлгач қарасалар, етмиш уч эркак ва икки аёл: Насиба бинти Каъб ва Асма бинти Амр ибн Адий эканлар. Ҳаммалари тўпланиб, Расулуллоҳ соллаллоҳу алайҳи васалламни кутадилар. Бир вақт у Зот келаётганларини пайқадилар. Ёнларида бир киши ҳам бор эди. Яқин келганда у киши Пайғамбар соллаллоҳу алайҳи васалламнинг амакилари Аббос эканлиги маълум бўлди. Орада сўзлашув бўлиб ўтди. Мусулмонлар Пайғамбар соллаллоҳу алайҳи васаллам улардан нимани талаб қилсалар, ўша нарсага тайёр эканликларини билдирдилар. Пайғамбар соллаллоҳу алайҳи васаллам улардан ораларидан ўн иккита нақиб сайлашни сўрадилар. Улар ўн икки кишини танладилар. У Зот нақибларга: «Сизлар ўз қавмингизга худди Ийсо ибн Марямнинг ҳаворийлари кафил бўлгандек кафилсизлар. Мен ўз қавмимга кафилман», дедилар. Кейин Расулуллоҳ соллаллоҳу алайҳи васаллам уларга Қуръон тиловат қилдилар, Аллоҳга даъват, Исломга тарғиб қилдилар ва: «Аёлларингиз ва болаларингизни нимадан ҳимоя қиладиган бўлсангиз, мени ҳам ўшандан ҳимоя қилишингиз шарти ила сизларнинг байъатингизни қабул қиламан», дедилар. Баро ибн Маърур Пайғамбар соллаллоҳу алайҳи васалламнинг қўлларини олиб, биринчи бўлиб байъат қилди. Кейин ҳамма бирма-бир байъат қилиб чиқди. Сўнгра Расулуллоҳ соллаллоҳу алайҳи васаллам уларга: «Энди жойларингизга бораверинглар», дедилар. Эртасига Макка кофирлари бўлиб ўтган ишдан хабардор бўлиб қолдилар. Ясрибликлар турган жойга бориб суриштира бошладилар. Ясриб мушриклари биз бундоқ иш қилганимиз йўқ, деб қасам ичиб туриб олдилар. Мусулмонлар ҳеч нарсани билмагандек туравердилар. Ҳожилар жўнаб кетганларидан кейин мушриклар ишнинг тафсилотини билдилар. Улар ясриблик мусулмонларни ортларидан қувиб бордилар. Саъд ибн Муоз розияллоҳу анҳуни тутиб ҳам олдилар. У кишини калтаклаб Маккага олиб келдилар. Аммо Саъд розияллоҳу анҳунинг иттифоқдошлари у кишини мушриклар қўлидан ажратиб олдилар. Бу ишдан аччиғи чиққан кофирлар мусулмонларга бўлган адоватни яна ҳам авж олдирдилар. Улар мусулмонларга аввалгидан ҳам қаттиқроқ азоб бера бошладилар.


Пойгадан қутулиб, камерага тутилган ҳайдовчилар » Ўзбекистон янгиликлари – Zamin.uz\nПойгадан қутулиб, камерага тутилган ҳайдовчилар\n28 апрель 2017, 12:35\nХабарингиз бор, Тошкент шаҳри чорраҳаларида махсус видеокузатув камералари ўрнатилиб, улар жорий йилнинг 15 мартидан ишлай бошлаган эди.\n2017 йилнинг 15 мартидан 14 апрелигача бўлган муддатда “Тошшаҳартрансхизмат” акциядорлик жамияти тасарруфидаги автокорхоналар ҳайдовчилари томонидан жами 191 та қоидабузарлик содир этилган. Энг муҳими, жами қоидабузарликлар битта пункт бўйича, яъни тақиқланган қизил чироқ белгисига риоя қилмаслик бўлиб чиқди. Тезликни ошириш юзасидан эса битта ҳам жарима йўқ. Ҳозирча камералар, асосан, чорраҳаларда жойлаштирилгани учун ҳам тезликни оширган ҳайдовчилар жаримадан қутулиб қоляпти, дейилади Qalampir.uz сайти берган хабарда.\nКамералар ишга тушганининг иккинчи ҳафтасидан бошлаб, яъни жорий йилнинг 6-13 апрель оралиғида Жамият автокорхоналари ҳайдовчилари томонидан 22 марта қоидабузарлик қайд этилди.\n15 мартдан 13 апрелгача бўлган муддатда “1-автобус саройи” МЧЖда 11та, 2-да 12та, 3-да 17та, 4-да 15та, 5-да 17та, 7-да 15та, 8-да 39та, 12-да 32та, 18-да 33та қоидабузарликка йўл қўйилгани маълум бўлди. Қизиғи шундаки, “8-автобус саройи” МЧЖ, 12- ва 18-автосаройларда қоидабузарлик жуда юқори бўлган. Жамият таркибидаги корхоналар ичида “1-автобус саройи” МЧЖ ҳайдовчилари нисбатан камроқ қоидабузарликка йўл қўйган.\nАйнан кейинги ҳафталарда, яъни 6-13 апрель муддат оралиғида қоидабузарликлар кескин камайди. Рақамларга мурожаат қиладиган бўлсак, 4- ва 2-автобус саройи ҳайдовчилари томонидан бу даврда хатоликка йўл қўйилмади. 3-ва 18-автобус саройлари ҳайдовчилари 3 мартадан қоида бузган бўлса, 8-12-автосарой ҳайдовчилари 4 мартадан қоидабузарлик қилган. Энг кўп қоидабузарликка йўл қўйган “5-автобус саройи” МЧЖ ҳайдовчилари бўлиб, улар содир этган хатолар 5 мартани ташкил этди.\nЯнгиликлар » Жамият » Пойгадан қутулиб, камерага тутилган ҳайдовчилар


11:25 / 01.05.2017\nЎзбекистон Республикаси Президенти Шавкат Мирзиёев 2017 йил 28 апрель куни Тошкент давлат юридик университети фаолиятини тубдан такомиллаштиришга оид ПҚ-2932-сонли қарорга имзо чекди. Бу ҳақда xushnudbek.uz хабар берган.\nМазкур қарорга кўра, Ўзбекистон миллий таълим тизимида ҳали янгилик бўлган кўплаб қувонарли ўзгаришлар бошлаб берилганини таъкидлаш жоиз. Хусусан, булар қуйидагилар:\n1) аввало ТДЮУга университет битирувчилари учун, ўқув режалари ва дастурлари учун талабларни ҳуқуқни қўллаш амалиётидан келиб чиқиб мустақил равишда шакллантириш ҳуқуқи берилди. Бу дегани энди ТДЮУ амалда ўқув жараёнини Олий таълим вазирлигидан мустақил равишда белгилай олади;\n2) ТДЮУга педагог ходимларнинг ўқув йили учун 1540 соатлик юклама бажаришига оид совет давридан қолган талаблардан воз кечиб, мустақил равишда университет ўқитувчиларига фақат ўқув фаолияти билан боғлиқ меҳнат вазифаларини юклаш механизмини ишлаб чиқиш ҳуқуқи берилди. Бу ҳам қувонарли ўзгариш. Чунки ўзимни бошимдан ўтганим учун ўқитувчиларга 1540 соатлик юкламани тўлдириш нақадар қўшимча “нагрузка” юклашини яхши биламан. Бунинг устига 1540 соатни бажармасангиз “пулини ҳалоллаб олмаган ва ўз ишига нолойиқ” деган тамғани босишади, лекин умумий юкламадан бир неча юз соат кўп бажарган ўқитувчиларга қўшимча ҳақ ҳақида лом-мим дейилмайди;\n3) университет педагог ходимларини қўшимча рағбатлантириш тизими жорий қилинади. Бунга кўра, ўқитувчиларга 100 фоизгача бўлган миқдорда устама жорий қилинди. Бу ҳам қувонарли хабар. Моддий томондан яхши таъминланган педагогда ўз устида ишлашида ҳам, таълим сифатида ҳам, имтиҳон вақтида ҳам ижобий ўзгаришлар бўлиши шубҳасиз. Айниқса, таълимдаги коррупциянинг олдини олиш учун ҳам бундай тизим зарур;\n4) семестр давомида назарий фанлардан ўқув жараёнлари 19 ҳафталик стандарт 14 ҳафтагача қисқартирилди. Тежаб қолинган ҳафталар талабаларнинг мустақил изланишига ҳамда имтиҳонларга тайёрланишига ажратилади;\n5) университет ўқув жараёнларида худди ғарб давлатларидаги каби кредит тизими жорий этилади;\n6) университетда талабалар қабул квотаси контракт ҳисобига 600 та этиб белгиланади (ўтган йили 450 нафар эди). Бунинг устига университетга эҳтиёждан келиб чиқиб, қўшимча контракт квоталари олиш ҳуқуқи берилди. Маълумотларга кўра, университет яна 300 тагача қўшимча контракт (халқ тилида “супер контракт”) олиши мумкин экан;\n7) яна бир қувонарли ўзгаришлардан бири, ТДЮУ хорижлик талабаларни хориж валютасида тўланадиган контракт эвазига имтиҳонсиз, шунчаки суҳбат асосида қабул қилиши мумкин бўлди;\n8) Бундан буён ТДЮУ ректорлари бир вақтнинг ўзида Адлия вазири ўринбосари сифатида тайинланадиган бўлди. Масалан, ҳозирги ректор Е.Каньязов Президентнинг ПҚ-2933-сонли қарори билан Адлия вазири ўринбосари – ТДЮУ ректори лавозимига тайинланди;\n9) 11 кишидан иборат ТДЮУ Васийлик кенгаши таркиби тасдиқланди. Кенгаш раиси Бош Прокурор И.Абдуллаев, Кенгаш раиси ўринбосари Адлия вазири М.Икрамов этиб тайинланди. Шунингдек, Кенгаш таркибига Президент Давлат маслаҳатчиси О.Муродов, Судьялар Олий кенгаши раиси М.Усманов, Конституциявий суд раиси Б.Мирбабаев, Олий суд раиси Ш.Газиев, Ички ишлар вазири А.Азизов, Олий таълим вазири Р.Қосимов, Судьялар ассоциацияси раисининг биринчи ўринбосари У.Мингбоев, Адвокатлар палатаси раиси Р.Ахмедов ҳамда Адлия вазири ўринбосари – ТДЮУ ректори Е.Каньязов киритилди.\n«Умид қиламиз, бўлган ўзгаришлар келгусида ўзининг ижобий самарасини беради ва халқимизга сидқидилдан хизмат қиладиган билимли, ҳалол ва янгича фикрлайдиган ҳуқуқшунослар етишиб чиқади», дейилган хабарда.\nуниверситет Юридик таълим\nУниверситетда ўқиган биринчи ўзбек қизи\n20 та янги уй. Мирзиёев Алишер Навоий номидаги ўзбек тили ва адабиёти университетига борди\nПенсильвания университетида отишма, қурбонлар бор


ГЕПАЦЕФ КОМБИ – medu.uz – Дорилар ҳақида маълумотлар ўзбек тилида\nHome Йўриқномалар ГЕПАЦЕФ КОМБИ\nПрепаратнинг савдо номи: ГЕПАЦЕФ КОМБИ (GEPACEF COMBY)\nТаъсир этувчи моддалар (ХПН): цефоперазоннинг натрийли тузи, сульбактамнинг натрийли тузи.\nДори шакли: инъекция эритмаси учун кукун.\nфаол моддалари: цефоперазоннинг натрийли тузи ва сульбактамнинг натрийли тузини стерил аралашмаси (1:1), цефоперазон – 1 г ва сульбактам – 1 г га қайта ҳисоблаганда.\nТаърифи: оқ ёки деяли оқ рангли кукун.\nФармакотерапевтик гуруҳи: Тизимли қўллаш учун антибактериал препаратлар. Бошқа бета-лактам антибиотиклар. III авлод цефалоспоринлари.\nАТХ коди: J01DD62.\nПрепаратнинг таркибига цефоперазон (III авлод цефалоспорин антибиотиклари) ва сульбактам (пенициллин-резистент микроорганизмлар ишлаб чиқарадиган асосий β-лактамзаларнинг кўпчилиги қайтмас ингибитор) киради. Препаратнинг антибактериал компоненти цефоперазон ҳисобланади, бу ҳужайра мембранасининг мукопептиди биосинтезини бостириши йўли билан фаол кўпайиш босқичидаги микроорганизмларнинг сезувчанлигига таъсир қилади. Сульбактам Neisseriaceae ва Acinetobacter га қарши таъсиридан ташқари, реал антибактериал фаолликка эга эмас. Бироқ ҳужайрасиз бактериал тизимлар устидан ўтказилган биокимёвий тадқиқот пенициллин-резистент микроорганизмлар ишлаб чиқарадиган энг муҳим β-лактамазаларнинг қайтмас бостирилишига сульбактамнинг хусусиятини аниқлади.\nСульбактамнинг потенциали резистент микроорганизмлар томонидан пенициллинлар ва цефалоспоринларнинг деструкциясини нисбатан олдини олади ва сульбактам пенициллинлар ва цефалоспоринлар билан яққол синергизм намойиш қилиши резистент микроорганизмлар штаммлари устидан ўтказилган тадқиқотларда тасдиқланган. Сульбактам шунингдек айрим пенициллинни боғловчи оқсиллар билан боғланиши туфайли, сезгир микроорганизмлар, цефоперазоннинг бир ўзининг таъсирига қараганда, сульбактам/цефоперазоннинг таъсирига кўпроқ сезувчан бўлиб қоладилар.\nСульбактам ва цефоперазоннинг мажмуаси, цефоперазонга сезгир барча микроорганизмларга нибатан фаолдир. Бундан ташқари, кўрсатилган мажмуалар қўлланилганда унинг компонентларини қуйидаги микроорганизмларга нисбатан синергизм таъсири кузатилади: Haemophylus influenzae, Bacteroides spp., Acinetobacter calcoaceticus, Enterobacter aerodens, Escherichia coli, Proteus mirabilis, Klebsiella pneumoniae, Morganella morganii, Citrobacter freundii, Enterobacter cloacae, Citrobacter diversus.\nСульбактам/цефоперазон in vitro шароитида клиник аҳамиятли микроорганизмларнинг кенг доирасига нисбатан фаолликни намоён қилади.\nГраммусбат микроорганизмлар: Staphylococcus aureus (пенициллиназа ишлаб чиқарувчи ёки ишлаб чиқармайдиган штаммлари), Staphylococcus epidermidis, Streptococcus pneumonia (асосан Diplococcus pneumoniae), Streptococcus pyogenes (А гуруҳи β-гемолитик стрептококк), Streptococcus agalactiae (В гуруҳи β-гемолитик стрептококк), β-гемолитик стрептококкларнинг кўпчилик бошқа турлари, Streptococcus faecalis нинг кўпчилик турлари (энтерококклар).\nГрамманфий микроорганизмлар: Escherichia coli, Klebsiella spp., Enterobacter spp., Citrobacter spp., Haemophilus influenzae, Proteus mirabilis, Proteus vulgaris, Morganella morganii (асосан Proteus morganii), Providencia rettgeri (асосан Proteus rettgeri), Providencia spp.,, Serratia spp., (жумладан S. marcescens), Salmonella spp., ва Shigella spp., Pseudomonas aeruginosa, Pseudomonas нинг айрим турлари, Acinetobacter calcoaceticus, Neisseria gonorrhoeae, Neisseria meningitides, Bordetella pertussis, Yersinia enterocolitica.\nАнаэроб микроорганизмлар: грамманфий бациллалар (жумладан Bacteroides fragilis, Bacteroides нинг бошқа турлари ва Fusobacterium нинг турлари); граммусбат ва грамманфий кокклар (жумладан Рерtococcus, Peptostreptococcus spp., ва Veillonella spp.,); граммусбат бациллалар (жумладан Clostridium spp., Eubacterium spp., ва Lactobacillus spp.,).\nПрепарат учун қуйидаги самарали концентрация диапазонлари ўрнатилган (МКП, цефоперазонни концентрацияси бўйича мкг/мл): сезгир – 16 дан кам, оралиқ – 17-36, резистент – 64 дан кўп.\nПрепарати юборилганида сульбактамнинг тахминан 84% ва цефоперазоннинг 25% буйраклар орқали чиқарилади. Цефоперазоннинг кўп қисми ўт-сафро билан чиқарилади. Сульбактам/цефоперазон юборилганидан кейин сульбактамнинг ўртача ярим чиқарилиш даври 1 соатни, цефоперазонники эса – 1,7 соатни ташкил қилади. Қон плазмадаги концентрацияси юборилган дозага пропорционалдир. Бу маълумотлар уларни алоҳида-алоҳида қўлланганда компонентларнинг фармакокинетик кўрсаткичлари мос келади.\n2 г препарат (1 г сульбактам, 1 г цефоперазон) вена ичига 5 минут давомида юборилгандан кейин сульбактам ва цефоперазоннинг максимал концентрацияларини ўртача қиймати мувофиқ равишда 130,2 ва 236,8 мг/мл ни ташкил қилади.\nБу цефоперазонни тақсимланишига нисбатан (Vα=10,2-11,3 л), сульбактамнинг каттароқ ҳажмда (Vα=18,0-27,6 л) тақсимланишидан далолат беради.\nПрепаратнинг иккала компоненти ҳам организмнинг тўқима ва суюқликларида, жумладан ўт-сафро, ўт пуфаги, тери, кўричак, бачадон найлари, тухумдонлар, бачадонда жадал тақсимланади.\nБолаларда сульбактамнинг ярим чиқарилиш даврини ўртача қиймати 0,91 соатдан 1,42 соатгача, цефоперазонники эса – 1,44 соатдан 1,88 соатгачани ташкил этади.\nСульбактам ва цефоперазонлар мажмуа шаклида бир вақтда қўлланганида уларнинг орасидаги фармакокинетик ўзаро таъсири тўғрисида маълумотлар мавжуд эмас.\nКўп марта юборилганидан кейин сульбактам/цефоперазоннинг компонентларини фармакокинетикасида ҳеч қандай ўзгаришлар ва ҳар 8-12 соатдан кейин қўлланганда уларнинг тўпланиши аниқланмаган. Цефоперазон аҳамиятли даражада ўт-сафро билан чиқарилади. Жигар касалликлари ва ўт-сафро йўлларини обструкцияси бўлган пациентларда цефоперазоннинг қон зардобидан ярим чиқарилиш даври ошади, сийдик билан чиқарилиш даражаси эса одатда ошади. Ҳатто жигар функциясини оғир бузилиши бўлган ҳолларда препаратнинг ўт-сафродаги миқдори терапевтик концентрацияларига етади, бундай вақтда препаратнинг қон плазмасидан ярим чиқарилиш даври фақат 2-4 соатга ошади.\nПрепаратга сезгир микроорганимлар чақирган қуйидаги инфекцияларни даволаш:\n– нафас йўлларининг инфекциялари (юқори ва қуйи қисмлари);\n– сийдик чиқариш йўлларининг инфекциялари (юқори ва қуйи қисмлари);\n– перитонит, холецистит, холангит ва бошқа қорин бўшлиғи инфекциялари;\n– суяк ва бўғимларнинг инфекциялари;\n– кичик чаноқ аъзоларининг яллиғланиш касалликлари, эндометритлар, гонорея ва жинсий аъзоларнинг бошқа инфекцияларида қўлланади.\nПрепаратнинг эритмасини вена ичига ва мушак ичига юбориш мумкин. Даволашни бошлаш олдидан, тери синамасини бажариб, пациентда юқори сезувчанликнинг борлигини истисно қилиш керак.\nКатталарга ўртача суткалик дозада 2-4 г (ҳар 12 соатда юбориш) қўлланилади.\nИнфекциялар оғир кечганида дозани суткада 8 г гача таъсир этувчи моддарларни 1:1 (яъни цефоперазонни сақланиши 4 г) нисбатда ошириш мумкин. Сульбактам ва цефоперазонни 1:1 нисбатда қабул қилаётган пациентларда қўшимча равишда цефоперазонни алоҳида юборишни зарурати туғилиши мумкин. Бундай ҳолатда ҳар 12 соатда бир текис тақсимланган дозада юбориш керак. Сульбактамнинг тавсия этилган максимал суткалик дозаси 4 г ни ташкил қилади.\nБуйрак функциясини бузилиши бўлган пациентларга қўлланиши. Буйрак функциясини аҳамиятли пасайиши (креатинин клиренси минутига камида 30 мл) бўлган пациентларга препарат даволаш учун қўлланганида сульбактамнинг пасайган клиренсини компенсация қилиш мақсадида дозалаш тартибини тузатиш талаб этилади. Креатинин клиренси минутига 15-30 мл бўлган пациентларга сульбактамнинг ҳар 12 соатда юбориладиган (сульбактамнинг максимал суткалик дозаси 2 г) максимал дозаси 1 г, креатинин клиренси минутига 15 мл бўлган пациентларга сульбактамни ҳар 12 соатда юбориладиган (сульбактамнинг максимал суткалик дозаси 1 г) максимал дозаси 500 мг ни буюриш керак. Оғир инфекцияларда цефоперазон препаратларини қўшимча буюриш зарурати туғилиши мумкин.\nГемодиализда қўлланганида сульбактамнинг фармакокинетик профилини жиддий бузади. Цефоперазоннинг қон плазмасидан ярим чиқарилиш даври гемодиализда бирмунча камаяди. Шунинг учун, диализ қўлланганида дозалаш тартибини тузатиш мумкин бўлади.\nМажмуавий даволаш. Сульбактам/цефоперазоннинг кенг доирали антибактериал фаоллигини ҳисобга олиб, кўпчилик инфекцияларни ушбу препарат монотерапияси билан даволаш самаралидир. Бироқ, айрим ҳолларда сульбактам/цефоперазонни бошқа антибиотиклар билан мажмуада қўлланиши мумкин. Аминогликозидларни бир вақтда қўллаш ҳолида жами даволаш курси давомида буйрак ва жигар функциясини назорат қилиш керак.\nЖигар функциясини бузилиши бўлган пациентларга қўлланиши. Оғир обструкцион сариқлик ва оғир жигар касалликларида ёки бу иккала патология буйрак функциясини бузилиши билан кечган ҳолларда дозани тузатиш зарур бўлиши мумкин. Жигар функциясини бузилиши ва буйрак функциясини ёндош бузилишлари бўлган пациентларда қон плазмасида цефоперазоннинг концентрациясини назорат қилиш ва зарурат бўлганида дозани мувофиқ равишда тузатиш керак. Препаратнинг плазмадаги концентрациясини синчков назорати ўтказилмаган ҳолларда, цефоперазоннинг дозаси суткада 2 г дан ошмаслиги керак.\nПрепаратнинг дозаси болалар учун суткада 40-80 мг/кг ни ташкил қилади. Препаратни ҳар 6-12 соатда тенг тақсимланган дозаларда юбориш керак.\nОғир инфекцияларда бу дозаларни сулбактам ва цефоперазонни 1:1 нисбатда суткада 160 мг/кг гача ошириш мумкин. Дозани тенг 2-4 қисмга бўлиб юбориш керак.\nЧақалоқларни даволаш. Чақалоқларга ҳаётининг 1-чи ҳафтасида препаратни ҳар 12 соатда юбориш керак. Чақалоқлар учун максимал суткалик доза суткада 80 мг/кг дан ошмаслиги керак (суткада 160 мг/кг Гепацеф комби). Цефоперазон дозасини суткада 80 мг/кг га ошириш зарурати туғилган ҳолларда, цефоперазонни қўшимча равишда алоҳида буюриш керак.\nВена ичига қўлланиши. Томчилаб инфузия учун ҳар флаконнинг ичидагисини 5% ли декстрозани сувдаги эритмасида, 0,9% ли натрий хлориди эритмасида ёки инъекция учун стерил сувда мувофиқ миқдорда эритиш, сўнгра эса худди шу эритувчиларни қўллаш билан 20 мл гача суюлтириш керак, кейин 15-30 минут давомида томчилаб юборилади.\nУмумий доза, г Сулбактам (г)+цефоперазонни эквивалент дозаси Эритувчилар ҳажми Максимал якуний концентрацияси, мг/мл\nПрепарат инъекция учун сув, 0,225% ли натрий хлориди эритмасидаги 5% ли декстроза эритмаси, изотоник эритмасидаги 5% ли декстроза эритмаси билан цефоперазоннинг 10 мг/мл дан ва сульбактамнинг 10 мг/мл дан, цефоперазоннинг 1 мл га 125 мг, сульбактамнинг 1 мл га 125 мг гача концентрацияларда мутаносиб.\nРингер лактат эритмаси бирламчи суюлтириш учун эмас, балки вена ичига инфузия қилишда суюлтириш учун тўғри келади.\nВена ичига инъекция учун флаконнинг ичидагисини юқорида таърифланганидек эритиш ва камида 3 минут давомида юбориш керак. Бевосита вена ичига инъекцияси учун катталар учун бир марталик максимал дозаси 2 г ни, болалар учун – тана вазнига 50 мг/кг ни ташкил қилади.\nМушак ичига юбориш. Лидокаин эритмаси бирламчи эритиш учун эмас, балки мушак ичига қўлланганида суюлтириш учун тўғри келади. Бошида флакон ичидагиси инъекция учун 4 мл стерил сувда эритилади, сўнгра ушбу эритмага 1 мл 2% ли лидокаин гидрохлорид эритмаси қўшилади. Секин ва чуқур катта думба мушагига ёки соннинг олд юзасига юборилади.\nЭритувчи сифатида лидокаин гидрохлориди қўлланган ҳолларда хавфсизлик бўйича маълумотларни ҳисобга олиш тавсия этилади.\nОдатда препарат яхши ўзлатирилади. Кучсиз ёки ўртача ифодаланган кўпчилик ножўя самаралари препаратни бекор қилишни талаб этмайди.\nПрепарат қўлланилганда қуйидаги ножўя самаралар аниқланган:\nОвқат ҳазм қилиш тизими томонидан: Бошқа антибиотиклар каби препаратнинг тез-тез учрайдиган ножўя самаралари бўлиб, овқат ҳазм қилиш тизими томонидан, жумладан диарея, кўнгил айниши ва қусиш, сохтамембраноз колит, оғиз бўшлиғининг шиллиғ қаватини суперинфекцияси, гиперестерияси.\nТери ва тери ости тўқималари томонидан. Барча пенициллинлар ва цефалоспоринларга нисбатан бўлгани каби ўта юқори сезувчанлик ўз ичига макулопапулёз тошмалар ва эшакеми, эритема, эксфолиатив дерматит, токсик эпидермал некролиз, қичишиш, Стивенс-Джонсон синдромини олади. Анамнезида, хусусан пенициллинга аллергияси бўлган пациентларда кўрсатилган реакцияларни ривожланиш эҳтимоли мавжуд.\nҚон ва лимфатик тизимлар томонидан: Нейтрофиллар миқдорининг аҳамиятсиз даражада камайиши ҳоллари учраган. Бошқа бета-лактам антибиотиклар билан узоқ муддат қўлланганида қайтар нейтропения ривожланиши мумкин. Айрим пациентларда даволаниш давомида Кумбс тести тўғри мусбат кўрсатиши мумкин. Гемоглобин ёки гематокрит даражасини пасайиши, эозинофилия, тромбоцитопения ва гипопротромбинемия ҳоллари, лейкопения, анемия кузатилиши мумкин.\nМарказий нерв тизими томонидан: Цефоперазон альбумин концентрациясининг заҳирасини жиддий равишда камайтириши мумкин, сариқлиги бўлган чақалоқларни даволашда билирубинли энцефалопатиянинг ривожланиш хавфини оширади.\nЮрак-қон томир тизими томонидан: Гипотензия, васкулит, брадикардия/тахикардия, кардиоген шок, юракни тўхтаб қолиши.\nИммун тизими томонидан: Ўта юқори сезувчанлик реакциялар, анафилактоид ва анафилактик реакциялар (жумладан анафилактик шок).\nБошқа кўринишлар: Бош оғриғи, медикаментоз иситма, қалтираш, инъекция жойида оғриқ ва ўзгаришлар, мушакларни тортишиши, хавотирлик.\nБуйрак ва сийдик чиқарув йўллари томонидан: Гематурия.\nГепатобилиар тизими томонидан. Сариқлик.\nНафас олиш тизими томонидан: Тез-тез эмас: анамнезида бронхиал астмаси ва нафас йўлларини сурункали обструктив касалликлари бўлган пациентларда ларингоспазм, бронхоспазм. Кам ҳолларда: аллергик ринит, диспноэ.\nЛаборатория кўрчаткичларини ўзгариши: Жигарнинг функционал тестлари АсАТ, АлАТ кўрсаткичларини, ишқорий фосфотаза ва билирубиннинг даражасини ўзгарувчан ошиши, протромбин вақтини узайиши, ноферментатив метод ёрдамида сийдикда глюкоза сақланишини аниқлашда ёлғон мусбат натижалар кузатилган.\nМаҳаллий реакциялар: Препарат вена ичига юборилганида яхши ўзлаштирилади. Кам ҳолларда инъекция жойида оғриқ кузатилади. Бошқа пенициллинлар ва цефалоспоринларда бўлгани каби, препарат вена ичи катетери орқали юборилганида айрим пациентларда инфузия жойида флебит ривожланиши мумкин.\nИнфекциялар ва инвазиялар: Суперинфекциялар кузатилиши мумкин.\nАнамнезида сульбактам, пенициллинлар ёки цефалоспоринларга аллергияси бўлган пациентларга препаратнинг мажмуасини қўллаш мумкин эмас.\nАминогикозидлар: Препаратни аминогликозидлар билан битта шприцда аралаштириш ўзаро фаолсизланишга олиб келади: агар бу антибактериал гуруҳнинг агентлари бир вақтда қўлланганда бўлиши мумкин, унда уларни 1 соатлик интервал билан турли хил жойга юбориш керак. Препарат аминогликозидлар, фуросемиднинг нефротоксиклигини ривожланиш хавфини оширади.\nБактериостатик препаратлар (хлорамфеникол, эритромицин, сульфаниламидлар, тетрациклинлар) препаратнинг фаоллигини пасайтиради.\nПробенецид сульбактамнинг каналчалар секрециясини камайтиради: бунинг натижаси бўлиб, қон плазмасида уларнинг концентрациясини ошиши ва препаратларнинг ярим чиқарилиш даври, шунингдек интоксикация хавфини ошиши ҳисобланади. Ностероид яллиғланишга қарши препаратлар билан қўлланганда қон кетиш хавфини кучайтиради.\nАлкоголь. Даволаш курси вақтида ва цефоперазон билан даволаш тугаганидан кейин 5 кун давомида алкоголь истеъмол қилиш юзни қизариши, кўп терлаш, бош оғриғи, тахикардия каби реакциялар кузатилган. Бошқа цефалоспоринлар қўлланганида ўхшаш реакциялар кузатилган. Пациентлар препаратни қўлланганда алкоголли ичимликларни истеъмол қилишдан эҳтиёт бўлишлари керак. Этанол сақловчи сунъий озуқа эритмалар (перорал ёки парентерал) ишлатилганда, препаратни қўллаш керак эмас.\nМажмуавий даволаш. Сульбактам/цефоперазоннинг кенг доирали антибактериал фаоллигини ҳисобга олиб, кўпчилик инфекцияларни ушбу антибиотиклар билан монотерапия сифатида адекват даволаш мумкин. Бироқ, аниқланган кўрсатмаларда сульбактам/цефоперазон бошқа антибиотиклар билан бирга қўлланиши мумкин. Агар бунда аминогликозидлар қўлланса, бутун даволаш курси давомида буйрак функциясини назорат қилиш зарур (шунингдек “Номутаносиблиги” бўлимига қаранг).\nЛаборатория таҳлилларида фойдаланиладиган моддалар билан ўзаро таъсири. Бенедикт ёки Фелинг эритмаси қўлланганида сийдикда глюкозага сохтамусбат реакцияси аниқланиши мумкин.\nЎта юқори сезувчанлик. Бета-лактам ёки цефалоспоринлар билан даволаш қабул қилаётган пациентларда оғир, баъзан ўлим билан якунланувчи анафилактик реакцияларни ривожланиши тўғрисида хабарлар мавжуд. Бундай реакцияларни пайдо бўлиш эҳтимоли анамнезида кўпчилик аллергенларга маълум ўта юқори сезувчанлиги бўлган шахсларда жуда юқори. Аллергик реакциялар ривожланганида препаратни дарҳол бекор қилиш ва мувофиқ даволашни буюриш керак. Оғир анафилактик реакциялар дарҳол шошилинч даволашни, хусусан адреналин юборишни талаб қилади. Кўрсатмалар бўйича оксигенотерапия, кортикостероидларни вена ичига юбориш, нафас йўлларининг ўтказувчанлигини таъминлаш, жумладан интубацияни қўллаш мумкин.\nУмумий огоҳлантиришлар. Айрим беморларда цефоперазон билан даволаш, бошқа антибиотиклар билан бўлгани каби, организмда К витаминининг танқислигига олиб келиши мумкин. Бу таъсирининг механизми, эҳтимол, ушбу витаминнинг синтез қилувчи ичак микрофлорасини сусайиши билан боғлиқ. Шу билан бирга, хавф гуруҳига кирувчи овқатланиши чекланган, ичакнинг сўрилиш функцияси бузилган (масалан, ўт пуфагини фиброзида) пациентлар ва узоқ вақт парентерал (вена ичига) озиқланишда бўлган шахслар берилувчандирлар. Бундай пациентларда протромбин вақтини назорат қилиш керак. Ҳудди шундай назоратни антикоагулянтлар билан даволанаётган пациентларда ҳам амалга ошириш керак. Юқорида кўрсатилган ҳолатларда экзоген К витаминини қабул қилишни буюриш керак.\nУзоқ муддат препарат билан даволаш, бошқа антибиотиклар қўллаганда бўлгани каби резистент микрофлоранинг ўсишини кучайишига олиб келиши мумкин. Шунинг учун даволаш жараёнида беморнинг ҳолатини синчиклаб назорат қилиш керак. Бошқа тизимли воситаларни қўлланганда бўлгани каби, буйрак, жигар ва қон яратиш тизимларнинг, фаолиятини бузилишларини вақти-вақти билан намоён бўлишига тайёр бўлиши керак. Бу айниқса, янги туғилган, хусусан чала туғилган чақалоқларга, шунингдек бошқа чақалоқларга ҳам тааллуқлидир.\nУзоқ муддат даволаш вақтида аъзолар тизимларининг функцияларини бузилиши, жумладан буйрак, жигар ва қон яратиш тизимларининг функциясини бузилишини кўринишлари пайдо бўлмадими деб вақти-вақти билан текшириб туриш зарур. Деярли барча антибактериал воситалар, жумладан сульбактам натрий/цефоперазон натрий қўлланганида Clostridium difficile билан боғлиқ диарея (CDAD) пайдо бўлиши тўғрисида хабар берилган. Ножўя кўринишларни оғирлиги ўртача диареядан летал колитгача ўзгариб туриши мумкин. Антибактериал воситалар билан даволаниш йўғон ичакнинг нормал флорасини бостиради, бу C. difficile ўсишини кучайишига олиб келади.\ndifficile CDAD ни ривожланишида аҳамиятга эга, А ва В токсинларини ишлаб чиқаради. C. Difficile штаммлари ишлаб чиқарадиган гипертоксин, касаллик ва леталлик кўрсаткичларини ошишига олиб келади, чунки бу микроорганизмлар антибактериал даволашга рефрактор бўлиши мумкин, бу колэктомия ўтказилиш заруратига олиб келиши мумкин. Антибиотиклар қўллангандан кейин диарея пайдо бўлган барча пациентларни CDAD деб қараш керак. Касаллик анамнезини синчков йиғиш керак, чунки антибактериал воситалар буюрилганидан кейин 2 ойдан сўнг CDAD пайдо бўлганлиги ҳақида хабар берилган.\nСуперинфекция пайдо бўлганида мувофиқ даволашни буюриш зарур.\nБу дори воситаси натрий сақлайди: натрий парҳезида бўлган пациентларга препарат қўллаш учун яроқсиз бўлиши мумкин.\nБуйраклар функциясини бузилишларида қўлланиши. Буйрак функциясини турли даражадаги бузилишлари бўлган пациентларда препарат қўлланганида сульбактамнинг умумий клиренси аниқланган креатинин клиренси билан мос келади. Буйрак функциясини оғир бузилишлари бўлган пациентларда сульбактамнинг ярим чиқарилиш даврини аҳамиятли ошиши кузатилади. Гемодиализ сульбактамнинг ярим чиқарилиш даври, умумий клиренси ва тақсимланиш ҳажмига жиддий таъсир қилади. Буйрак етишмовчилиги бўлган беморларда цефоперазоннинг фармакокинетикасида бирор-бир ўзгаришлар аниқланмаган.\nЖигар функциясини бузилишларида қўлланиши. Цефоперазон аҳамиятли даражада ўт-сафро билан чиқарилади. Жигар касалликлари ва/ёки ўт-сафро чиқариш йўлларининг обструкцияси бўлган пациентларда цефоперазоннинг қон плазмасидаги ярим чиқарилиш даври одатда узаяди, сийдик билан чиқарилиши эса ошади. Ҳатто жигар функциясини оғир бузилишларида ҳам ўт-сафрода цефоперазоннинг терапевтик концентрациялари аниқланади, қон плазмасидаги ярим чиқарилиш даври эса 2-4 мартага ошади.\nЎт-сафро чиқариш йўлларининг оғир обструкцияси, жигарнинг оғир касалликларида ёки буйрак функциясини ёндош бузилишларида дозани тузатиш талаб этилиши мумкин.\nКекса ёшдагипациентларда қўлланиши. Сульбактам ҳам, цефоперазон ҳам қўлланганида кичик ёшдаги кўнгиллилардаги маълумот билан таққослаганда ярим чиқарилиш даврини узайиши, умумий клиренсини камайиши ва тақсимланиш ҳажмини ошиши кузатилади. Сульбактамнинг фармакокинетикаси буйрак функциясининг даражаси билан бевосита мувофиқ келади, цефоперазоннинг фармакокинетикаси эса жигар функциясини бузилишлари билан мос келади.\nБолаларни даволаш учун қўлланиши. Препаратнинг компонентларини педиатрия популяциясидаги фармакокинетикаси катта ёшдаги пациентлар билан таққосланганида ҳеч қанақа ўзгариш аниқланмади.\nЧақалоқларни даволаш учун қўлланиши. Препарат чақалоқларга самарали қўлланади. Бироқ чала туғилган чақалоқларда ёки янги туғилган чақалоқларда қўллаш бўйича ҳар томонлама тадқиқотлар ўтказилмаган. Шунинг учун чала туғилган чақалоқлар ёки янги туғилган чақалоқларни даволашни бошлашдан олдин, потенциал фойда ва даволашдан бўладиган хавфни синчиклаб баҳолаш керак. Цефоперазон қон плазмасининг оқсиллари билан боғланиш жойидан билирубинни сиқиб чиқармайди.\nПрепарат йўлдош тўсиғи орқали ўтади. Ҳомиладорларни даволаш фақат аёл учун кутилаётган фойда, ҳомила учун потенциал хавфдан устун бўлганидагина ўтказилади.\nСульбактам ва цефоперазоннинг юборилган дозасини жуда оз миқдори кўкрак сутига ўтади. Препаратнинг таркибига кирувчи иккала модда ҳам сезиларсиз миқдорда кўкрак сутига ўтади, шунинг учун эмизикли аёлларга препаратни эҳтиётлик билан буриш керак.\nБолаларга. Гепацеф комби болаларга қўлланилади. Бироқ, чала туғилган чақалоқларга ёки янги туғилган чақалоқларга қўллаш юзасидан ҳар томонлама тадқиқотлар ўтказилмаган. Шунинг учун чала туғилган чақалоқлар ёки янги туғилган чақалоқларни даволашни бошлашдан олдин, потенциал фойда ва даволашдан бўладиган хавфни синчиклаб баҳолаш керак.\nАвтотранспортни ёки бошқа механизмлар бошқаришда реакция тезлигига таъсир этиш қобилияти\nТаъсирини эҳтимоли кам.\nГепацеф комби ва аминогликозидларнинг эритмаларини бевосита аралаштириш мумкин эмас, чунки улар орасида физик номутаносиблик мавжуд. Агар препарат ва аминогликозидлар билан мажмуавий даволашнинг зарурати бўлса, уларни алоҳида иккиламчи вена ичига найли тизимни қўллаш билан кетма-кет, бўлинган томчилаб инфузия кўринишида қўллаш керак; бунда бирламчи вена ичига қўйиладиган найли тизимни, кўрсатилган препаратларнинг инфузиялари орасидаги танаффусда тегишли эритма билан яхшилаб ювиш керак. Шунингдек сутка давомида Гепацеф комби ва аминогликозидларни юборишлар орасидаги интервал иложи борича узоқроқ бўлиши мақсадга мувофиқдир.\nРингер лактат эритмаси билан бирламчи суюлтириш тавсия қилинмайди, чунки бу аралашма номутаносиб (“Қўллаш усули ва дозаси” бўлимига қаранг).\n2% ли лидокаин эритмаси билан бирламчи суюлтириш тавсия қилинмайди, чунки бу аралашма номутаносиб (“Қўллаш усули ва дозаси” бўлимига қаранг).\nЦефоперазон перфиназин, прометазин билан физик номутаносиб.\nПрепаратнинг дозасини ошириб юборилиши, ўзида кучайган ножўя самараларни намоён қилган кўринишлари чақириши мумкин. Бета-лактам антибиотикларнинг орқа мия суюқлигидаги юқори концентрациялари неврологик реакцияларни, хусусан тиришишларни чақиришини эътиборга олиш керак. Цефоперазон ва сульбактам гемодиализ йўли билан чиқарилади, шунинг учун ушбу муолажа буйрак функциясини бузилиши бўлган пациентларда доза ошириб юборилиш ҳолларида препаратни организмдан чиқарилишини кучайтириши мумкин.\n2 г дан кукун флаконларда, 1 ёки 10 флаконлар қўллаш бўйича йўриқномаси билан бирга қутида.


Бошловчи Амирхон Умаров 18 январь куни «Markaziy studiya» кўрсатувида 12 январь куни ўтказилган ютуқли ўйинда ғирромликка йўл қўйгани тўғрисидаги хабарга изоҳ берди.\nФото: Instagram / @amirxonoff\nҚайд этилишича, бошловчига ўйин давомида дастурни тезлаштиришни, барча машиналарни 1 соат давомида тарқатиш кераклигини таъкидлашган.\n«Дастур давомида менга тезлаштиришни, 1 соат ичида 17 та автомобиль топширилиши кераклиги етказиб турилди. Шунга чалғиган ҳолда 1-рақамни адашиб айтиб юбордим. Кейин уни яна қайтардим ва шу рақам эгасига қўнғироқ қилишим керак эди.\nШу пайт менга операторларимиз рақамни адаштириб юбординг дейишди. Ҳар сонияларда рақам қўлимда эди. Ундан кейин тўғри рақамни айтдим», — дейди Амирхон Умаров.\nМаълум қилинишича, унга тухмат қилганлар устидан тегишли идораларга ариза билан мурожаат қилган. «Nexia» автомобили эса жиззахлик ғолибга етказиб берилган.\nЭслатиб ўтамиз, мазкур ҳолат юзасидан продюсер ва актёр Аҳад Қаюм ҳам муносабат билдирганди. Амирхоннинг қандай ишлашини, қанча одамнинг ҳожатини чиқаришини биламиз. У болага бунинг орқасидан пиар ёки интриганинг кераги йўқ. Буни у боланинг фаолиятини кузатадиганлар жуда ҳам яхши билади», — дейди Аҳад Қаюм.


121 ёшли фарғоналик Ҳувайда ая узоқ умр кўриш сирларини маълум қилди » Скачать музыку бесплатно новинки музыки 2016-2017\nМустақиллигимизнинг 25 йиллигига бағишлаб ўткизилаётган «Биз – буюк юрт фарзандларимиз!» шиори остидаги ёшлар фестивали доирасида "Ҳеч ким меҳр эътибордан четда қолмайди"лойиҳаси давомида Бувайда туманида истиқомат қилувчи Ҳувайда аянинг уйига тарғиботчилар, элимиз суйган санъаткорлар, шоирлар, ёш олимлар ташриф буюришди. 1. 1895 йил Фарғона вилояти, Бувайда туманида туғилган. 2. 7 нафар фарзанди, 36 набираси, 68 чевараси бор. 3. Онахоннинг энг кичик ўғли 1961 йил. Энг катта фарзанди 1932 йил. 4. Онахон Фарғона канали қурилишида катта хизмат қилган. Канал қурилишида ишлаётган ишчиларга энг оғир ишни бўйнига олиб, сувчилик қилганлар, уларни ичимлик суви билан таъминлаганлар. 6. Онахондан узоқ яшашингизни сири нимада деб сўраганимизда, “тишим бутунлигидан бошлаб, фақат қотган нон еганман, юмшоқ нон умуман еманглар” деб жавоб берди. 7. Ҳувайда она умуман чой ичмаганлар, ҳозиргача қайнатилган сувни оз-оздан ичадилар. 8. Онахон жуда тетик, самимий, ҳазул-ҳузул қилиб гаплашиб ўтиради, шеър айтиб беради. Қўлини бемалол кўтариб ўйинга ҳам тушади. 9. Онахон бошидан ўтказган қийинчиликларни бемалол эслай олади ва ҳозирги яхши ҳаётнинг қадрига етишга чақиради. Болларига, невараларига насиҳат қилади. 10. «Аяжон, биз мустақиллигимизнинг 25 йиллиги арафасида келиб, сизнинг меҳмонингиз бўлдик, Худо хоҳласа, мустақиллигимизнинг 50 йиллик тўйида ҳам келиб, Сиздан хабар олиш насиб қилсин», десак, «Ҳа, болам, бемалол келаверинглар, мен анчадан буён шу ердаман» деб ҳазил-ҳузул қилиб кулдилар. Видео лавҳани Бунёдкор ёшлар телеклуби оператори Аҳрор Олимжонов тайёрлаган. Хусанбой Убайдуллаев kun.uz сайти учун махсус. Manba: xabardor.uz


ЎзА - Тиббиёт муассасаларидаги узундан-узоқ навбатларга энди батамом чек қўйилиши мумкин\nТиббиёт муассасаларидаги узундан-узоқ навбатларга энди батамом чек қўйилиши мумкин\n03.07.2018 18:32 Чоп этиш версияси\nГап шундаки, аҳолининг шифокор қабулида навбат кутиб қолиши, касаллик тарихи ҳақидаги маълумотларни умумлаштириш билан боғлиқ ортиқча вақт йўқотишларнинг олдини олишга қаратилган “Klinik.uz“ дастури яратилди.\nҚашқадарё вилоятидаги Қовчин қишлоқ хўжалиги касб-ҳунар коллежининг 2-босқич ўқувчиси Достон Холбоев томонидан яратилган мазкур дастур ёрдамида фуқаролар паспорт маълумотларини киритиш орқали рўйхатдан ўтиши ва касаллик тарихини дастурга жойлаштириши мумкин. Шифокор беморнинг паспорт маълумотларини дастурга киритиш орқали унинг касаллик тарихи билан танишиш имкониятига эга бўлади. Бу эса, ўз навбатида, ҳам шифокор, ҳам фуқаронинг ортиқча вақт йўқотишининг олдини олади. Шунингдек, дастур ёрдамида фойдаланувчилар шифокор қабулига ёзилиши, қўйингки, тиббиёт муассасалари билан боғлиқ ҳар қандай амалиётни онлайн тарзда амалга ошириши мумкин. Яна бир эътиборли жиҳати, ушбу дастурнинг мобиль иловаси ҳам мавжуд бўлиб, бу фойдаланувчилар учун янада қулайлик яратади.\nФарғона саноат касб-ҳунар коллежи ўқувчиси Муҳаммадқодир Абдувоитовнинг туризмни ривожлантириш борасидаги инновацион ишланмаси ҳам алоҳида эътирофга муносиб. У "VR TOUR UZBEKISTAN" иловасини яратди.\n– Сайёҳлар кўп ҳолларда "у ер боришимга арзирмикан", деган савол билан иккиланишади, – дейди у. – Албатта, бундай ҳолат уларнинг маълум бир жой ҳақида етарли маълумотга эга эмаслиги оқибатида пайдо бўлади. "VR TOUR UZBEKISTAN" иловаси орқали энди бунинг олдини олиш имконияти бор. Яъни, сайёҳлар илова ёрдамида юртимизнинг исталган шаҳрини виртуал томоша қилиши мумкин бўлади.\nМуҳаммадқодирнинг таъкидлашича, иловадан сайёҳларнинг авиарейслар учун чипта буюртма қилиши, шунингдек, меҳмонхона, ресторан, такси хизматидан фойдаланиши кабилар ҳам ўрин олган бўлиб, бу биринчидан, юртимизнинг сайёҳлик салоҳиятини янада кенг тарғиб қилиш, иккинчидан, уларга сифатли хизмат кўрсатишга замин яратади.\nАйни йўналишда қорақалпоғистонлик, Нукус туризм ва сервис коллежининг 1-босқич битирувчиси Дилфуза Карамадинованинг инновацион ғояси ҳам туризм ривожида муҳим аҳамиятга эга. У ўтов ичида 60 ўринли кинотеатр лойиҳасини яратди. Эътиборли жиҳати, шарқона миллий услубдаги кўчма ўтов-кинотеатрлар сайёҳлар эътиборини тортишга шубҳа йўқ. Кинотеатрда туризм ва миллий қадриятларимиз билан боғлиқ видеороликлар намойиш этилади.\nТошкент вилояти Бўстонлиқ туманидаги Ёшлар оромгоҳида Достон, Муҳаммадқодир ва Дилфуза сингари истеъдодли 42 нафар ёшнинг техника, тиббиёт, туризм, тасвирий санъат, қишлоқ хўжалиги ва бошқа соҳалардаги ихтиролари намойиш этилди.\nТадбиркорлар ва ишбилармонлар ҳаракати – Ўзбекистон Либерал-демократик партияси “Ёшлар қаноти“ ташаббуси билан ташкил этилган “Ёш инновациячи“ кўрик-танловининг мамлакат босқичи доирасида ёшларнинг бу борадаги билим ва кўникмаларини оширишга қаратилган ўқув семинари ҳам ўтказилди. Танлов доирасида ёш иқтидор соҳибларининг таниқли олимлар билан учрашувини ўтказиш ҳам режалаштирилган.\nОқил Ғуломов олган суратлар\n08:59 Судьядан уй, ички ишлар ходимидан газ балони сўраётган одамлар


Бромгексин Гриндекс – medu.uz – Дорилар ҳақида маълумотлар ўзбек тилида\nHome Йўриқномалар Бромгексин Гриндекс\nПрепаратнинг савдо номи: Бромгексин Гриндекс\nТаъсир этувчи модда (ХПН): Бромгексин (Bromhexinum)\n5 мл (бир чой қошиқ) сироп қуйидагиларни сақлайди:\nФаол модда: бромгексин гидрохлориди – 4 мг,\nЁрдамчи моддалар: метилпарагидроксибензоат, сорбит, 96% этил спирти, левоментол, анис мойи, ялпиз мойи, укроп мойи, тозаланган сув.\nТаърифи: рангсиз ёки бироз бўялган, ўзига хос ҳидли тиниқ суюқлик.\nФармакотерапевтик гуруҳи: муколитик восита.\nАТХ коди: R05C B02\nПрепарат балғамни суюлтиради, унинг ҳажмини оширади ва балғам кўчишига ёрдам беради. Бромгексиннинг балғам кўчирувчи таъсири оғиз орқали қабул қилинадиган кўпчилик балғам кўчирувчи воситалар (ипекакуана илдизидан олинадиган эметин алкалоиди, аммоний тузлари ва б.) таъсиридан анча кучли.\nБромгексин бронхларни ва бурун шиллиқ қаватининг бокалсимон ҳужайраларига таъсир қилади, уларда ферментатив жараёнларни индукциялайди. Муколитик таъсири унинг мукопротеинлар ва мукополисахаридларнинг толаларини деполимерланиш ва суюлтириш хусусияти орқали тушунтирилади.\nБромгексинга шунингдек йўталга қарши таъсир ҳам хос бўлиб, бу хусусияти кодеин самарадорлигидан анчагина паст. Бромгексин жуда катта (терапевтик дозадан 40 марта юқори) дозаларда қўлланганда экспериментал ҳайвонларда қусишни чақирган.\nИчга қабул қилинганда меъда-ичак йўлларида 30 минут давомида деярли тўлиқ (99%) сўрилади.\nБиокираолишлиги – 20% (жигар орқали, биринчи “ўтиш” самараси). Бромгексин гидрохлориди юборилгандан сўнг 1 соатдан кейин қон плазмасида максимал концентрациясига эришилади. Тақсимланиш ҳажми тахминан тана вазнига нисбатан 7 л/кг ни ташкил қилади. Плазма протеинлари билан боғланиши 99% ни ташкил қилади. Йўлдош ва гематоэнцефалик тўсиқ орқали ўтади, кўкрак сути билан ажралади.\nЖигарда деметилланиш ва оксидланиш йўли орқали жадал метаболизмга учрайди ва фармакологик фаол амброксол ҳосил бўлади.\nЯрим чиқарилиш даври (Т1/2) – 15 соат (тўқималардан секин қайтувчан диффузия оқибатида). Асосан буйрак орқали (90% гача) чиқарилади. Препаратнинг оз миқдоригина сийдик билан ўзгармаган ҳолда чиқарилади.\nСурункали буйрак етишмовчилигида метаболитларни чиқарилиши бузилади, шунинг учун дозани камайтириш керак.\nОғир жигар етишмовчилигида бромгексин ва унинг метаболитини клиренсини пасайиши юз беради, шунинг учун дозани камайтириш керак.\nКўп марта қўлланганда организмда тўпланмайди.\nЮқори қовушқоқликка эга балғамни ҳосил бўлиши билан кечувчи ўпканинг ўткир ва сурункали касалликларида (бронхиал астма, муковисцидоз, туберкулёз, пневмония, трахеобронхит, обструктив бронхит, бронхоэктазалар, ўпка эмфиземаси, пневмокониоз), кўкрак қафасининг жароҳатларида қўлланади.\nПрепарат ичга, овқат қабул қилишдан қатъий назар, кўп миқдордаги суюқлик билан кунига 3 марта қабул қилинади.\n1 чой қошиқ 5 мл сиропга мос келади.\nСиропнинг бир марталик дозаси пациентнинг ёшига боғлиқ.\nБолалар ва катталар\nПациентнинг ёши Доза (чой қошиқ)\n1 ёшдан 2 ёшгача\n2 ёшдан 6 ёшгача\nЎсмирлар 14 ёшдан бошлаб ва катталар\nТерапевтик самара одатда қўллашнинг 2-5 кунида кузатилади.\nПрепарат 1 ёшгача бўлган болаларда қўллаш учун мўлжалланмаган.\nПациентнинг ҳолати 6 кун давомида яхшиланмаса, шифокорга мурожаат қилиш лозим.\nБуйрак ва/ёки жигар фаолиятида бузилишлари бўлмаган кекса пациентлар учун дозани танлаш талаб қилинмайди.\nБуйрак фаолиятини бузилишлари бўлган пациентлар\nОғир буйрак етишмовчилигида бромгексинни жигарда ҳосил бўладиган метаболитлари тўпланиши мумкин. Бундай ҳолларда дозани камайтириш ёки дозаларни қабул қилишлари орасидаги интервалларни узайтириш керак.\nЖигар фаолиятини бузилишлари бўлган пациентлар\nБузилишларни оғирлик даражасига қараб бромгексин дозасини камайтириш ёки дозаларни қабул қилиш ўртасидаги интервалларни узайтириш лозим. Жигар фаолиятини, айниқса препарат узоқ вақт қўлланган ҳолларда назорат қилиш тавсия этилади.\nАгар Сиз препаратнинг навбатдаги қабулини ўтказиб юборган бўлсангиз, уни дарҳол қабул қилинг. Ўтказиб юборилган дозанинг ўрнига икки баробар дозани қабул қилманг. Препаратни қабул қилишни шифокорни тавсиясига мувофиқ давом эттиринг.\nОдатда бромгексин яхши ўзлаштирилади. Аммо баъзида уни қўллаш вақтида ножўя таъсирлар пайдо бўлиши мумкин.\nНожўя таъсирлар тизим ва аъзоларда учраш тез-тезлиги бўйича таснифга мувофиқ берилган: жуда тез-тез (≥1/10), тез-тез (≥1/100 дан <1/10 гача), камроқ (≥1/1000 дан <1/100 гача), кам (≥1/10 000 дан <1/1000 гача), жуда кам (<1/10 000), шу жумладан алоҳида хабарлар.\nҲар бир гуруҳда ножўя самараларни учраш частотаси уларнинг жиддийлилигини камайиши қараб кетма-кетлигида берилган.\nНерв тизими томонидан\nКам: бош оғриғи, бош айланиши, терлаш.\nКам: иштаҳани йўқолиши, кўнгил айниши, қоринда оғриқ, қоринда дискомфорт ҳисси.\nИммун тизими томонидан\nЖуда кам: юқори сезувчанлик реакциялари (тери ва шиллиқ қаватида тошмалар, юзни шиши, нафас етишмовчилиги, юқори тана харорати ва истма, анафилактик шок)\nКам: зардобда аминотрансферазалар фаоллигини қисқа муддатли ошиши.\nПрепаратни қўллаш тўхтатилганда ножўя таъсирлар одатда ўтиб кетади.\nАллергик реакциялар пайдо бўлганида препаратни қўллашни тўхтатиш керак.\nСанаб ўтилган ножўя реакциялар пайдо бўлганида шунингдек йўриқномада кўрсатилмаган ножўя реакциялар пайдо бўлганида шифокорга мурожаат қилинг.\nБромгексинга ва/ёки унинг бошқа ҳар қандай ёрдамчи моддаларига юқори сезувчанлик.\nЙўталга қарши препаратлар билан бир вақтда қабул қилиш, улар йўтал реакциясини сусайтиради (масалан, кодеин) айниқса тунги уйқудан олдин бундай препаратларни мажмуавий қўлланиши балғам кўчишини кечиктиради.\nМеъда ва ўн икки бармоқ ичакнинг яра касаллиги касалликларида тавсия этилмайди, чунки бромгексин меъда-ичак тўсиғини шиллиқ қаватига таъсир қилиши мумкин,\n1 ёшгача бўлган болаларда,\nБромгексинни бир вақтда бошқа бронх-ўпка касалликларини даволашда қўлланадиган препаратлар билан буюриш мумкин.\nБромгексинни бошқа йўталга қарши препаратлар, шу жумладан кодеин сақловчи препаратлар билан бир вақтда буюрилмайди, чунки йўтал рефлексини бостирилиши балғамни чиқарилишини қийинлаштиради.\nБромгексин антибиотиклар (эритромицин, цефалексин, окситерациклин) нинг ўпка тўқимасига киришга ёрдам беради.\nБромгексинни айрим ностероид яллиғланишга қарши воситалар (масалан, салицилатлар, фенилбутазон ёки бутадион) билан бирга қўлланганида меъда шиллиқ қаватини таъсирланишини чақириши мумкин.\nБромгексин ишқорий эритмалар билан номутаносиб.\nСироп таркибига кирувчи спирт бошқа дори воситаларнинг таъсирни ўзгартириши мумкин.\nПрепаратни ҳолсизланган одамларда, бронхиал астмаси бўлган беморларда, шунингдек бронхларнинг механик торайиши бўлган (бронхларнинг секретини ажралиб чиқиши қийинлашган) пациентларда эҳтиёткорлик билан қўллаш лозим.\nБромгексин меъда ва ичак йўлларини шиллиқ қаватини таъсирлайди, шунинг учун анамнезида меъда ёки ўн икки бармоқ ичак яра касалликлари бўлган пациентларга препаратни эҳтиёткорлик билан қўллаш лозим.\nОғир жигар ёки буйрак етишмовчилиги бўлган пациентларда бромгексин ва унинг метаболитларини чиқарилиши пасайган.\n5 мл сироп 0,625 мл 96% этил спиртини сақлайди. Буни болаларда, шунингдек анамнезида, жигар касалликлари тутқаноғи бўлган ёки алкоголизмга чалинган беморларда ҳисобга олиш керак.\n5 мл сироп 2 г сорбит (Е420) сақлайди. Бу препаратни кам учрайдиган фруктозани туғма ўзлаштираолмайдиган пациентларда қўллаш мумкин эмас. Метил-п-гидроксибензоат (Е218) аллергик реакцияларни (секинлашган бўлиши мумкин), камдан-кам ҳолларда – брохоспазм чақириши мумкин.\nҲомиладорлик ва эмизиш\nБромгексинни ҳомиладорларга қўллаш хавфсизлиги исботланмаган, шунинг учун ҳомиладорлик вақтида ишлатилмайди.\nБромгексинн кўкрак сутига оз миқдорда тушиши аниқланган. Препаратни қўллаш вақтида эмизишни тўхтатиш лозим.\nТранспорт воситаларини бошқариш ва ҳаракатланувчи механизмларда хизмат кўрсатиш қобилиятига таъсири\nТранспорт воситаларини бошқариш ва механизмларда хизмат кўрсатиш қобилиятига таъсирини баҳолаш учун текширишлар ўтказилмаган. Аммо бу препарат таркибида спирт борлигини ҳисобга олиш лозим.\nСимптомлари: Инсонларда бромгексиннинг дозасини ошириб юборилиш ҳоллари ҳанузгача таърифланмаган. Экспериментал ҳайвонларда бромгексин билан ўткир заҳарланиши сўлак оқиши, кўнгил айниши, қусиш, артериал босимни пасайиши каби белгилар билан ифодаланади.\nДаволаш: Дозани ошириб юборилганда меъдани ювиш, қон айланиши кўрсаткичларини назорат қилиш ва зарурат бўлганида симптоматик даволашни буюриш тавсия қилинади.\nБромгексинни фармакокинетик хусусиятларини (катта тақсимланиш ҳажми, қайта парчаланиш секин жараёни ва протеинлар билан яққол боғланиш) эътиборга олган ҳолда, диализ ёки кучайтирилган диурез бромгексиннинг элиминациясига сезиларли таъсир кўрсатмайди.\n100 мл дан биринчи очиш назорати учун ҳимоя ҳалқаси бўлган буралувчи пластмасса қопқоқли, тўқ шиша флаконларда.\nБир флакондан қўллаш бўйича йўриқномаси билан бирга картон қутига жойланади.\nОлдингисиБромгексин 8 Берлин-Хеми01.05.2018


Махсус хизматлар коронавирус ҳақида у тарқалишидан бир ой олдин хабар топганмиди?\nАмерикада яшовчи хитойлик муртад ва инсон ҳуқуқлари фаоли Вей Цзиншен АҚШ махсус хизматларига коронавирус тарқалиши ҳақида Уханда инфекция ёйилишидан бир ойлар олдин - 2019 йилнинг ноябрь ойида хабар берган. Бу ҳақда "New York Post" нашри "Ҳақиқатда Уханда нима бўлганди" китобида ёзилган маълумотларга асосланиб хабар чоп этган.\nЦзиншен сўзларига кўра, у сирли янги касаллик ҳақида 2019 йил октябрь ойида Хитойнинг Ухань шаҳрида ўтказилган Бутунжаҳон ёзги ҳарбий ўйинлар вақтида Пекинда юқори мартабага эга бўлган шахсдан эшитган. Шунингдек, у бу ҳақдаги маълумотни хитойлик ҳуқуқ ҳимоячиси Димон Лю ва унинг турмуш ўртоғи, марказий разведка бошқармасининг собиқ ходими саналган Роберт Сюттингерга узатган.\nЎз навбатида, Лю таниши билан гаплашгач, ўша пайтдаги АҚШ президентининг миллий хавфсизлик бўйича маслаҳатчиси ўринбосари бўлган Мэтт Поттинджерга топширишни режалаштирган ҳолда хат тайёрлаганини айтади. Бироқ, аёл янги вирус ҳақидаги маълумотлар ҳақиқатга мос келмайди деб ҳисоблаб, ёзганларини унга юбормаган.\nReuters агентлигининг хабарига кўра, Америка разведка идораси ўтган ойда президент Жо Байденга коронавируснинг келиб чиқиши бўйича ўтказилган текширишлар натижаларини тақдим этган. Махсус хизматлар унда "Sars-CoV-2 вируси инсонга бошқа жонзотлардан ўтганми ёки Ухандаги лабораторияда яратилганми?", деган саволларга жавоб беришга интилган. Аммо, бу борада ҳамон аниқ тўхтам мавжуд эмас.\nАҚШ сентябрь ойи бошида кўршапалакларда коронавирус пайдо бўлишини ўрганишга қаратилган тадқиқотлар учун 3 миллион доллар миқдорида грант ажратди, маблағнинг бир қисми Уханда жойлашган вирусология институтига тегди.


ИнтерФУТБОЛ :: Карантин дастурхони (давоми)\nКарантин дастурхони (давоми)\nҲАСАНАЛИ ОТАДАН ИҚТИБОСЛАР (давоми). Сиз қотил атамасини ишлатдингиз. Ўзи ким қотил, ким маҳкум, ким золим, ким мазлумлиги номаълум. 20-асрга келиб одам аталмиш махлуқот ўз нафси эмас, табиат устидан ҳукмронлик қилишни бошлаб юборди. Олчоқ ва очкўз зот маънавият чўққилари эмас, коинот сарҳадларини забт эта бошлади. Бир авлод умри давомида одам иқлимни ҳам ўзгартириб юборди...\n- Ўтган асрнинг 50-йиллари, масалан, Тахтапул суви қишда музлаб қоларди. Биз яхмалак учардик. Энди ёққан қор бир кунда эриб кетмоқда. Тошкент ҳавоси, ариқдаги суви бошқача эди, ҳовлим тупроғида минг тур ҳашорат бўларди ўша пайтлар. Ҳозир улар қирилиб кетган. Ҳовлим бор, улар йўқ. Инсон пулдор бўлиб кетди. Масалан, Неймар хусусий учароғига бир ўзи миниб, Сан-Паулусига бориб, тишига пломба қўйдириб, қайтиб учиб келар экан. Пули етади-да. Лекин парвози давомида фалон тонна керосин эмас, фалон тонна кислородни ўзи учун ёқишига нима дейсиз? Инсон нафсидан ер курраси чарчаб қолмоқда...\n- Сарвари коинот ҳижрат қилар пайтлари ҳамроҳлари билан бирга ярим коса эчки сутини бир ҳўпламдан ичиб, шунга қаноатланиб, шундан қувватланиб, Яратганга шукр қилиб, тағин бир неча кун йўлда давом этган эканлар. Андижонлик бир киши «Осиё Гранд» кошонасида муҳтарам меҳмонларига неча юз кило ош дамлаб берган пайти дастурхонларни оламда топилмас тансиқ таомлар билан тўлдирган эди. Топгани ҳалол бўлса, қандини урсин. Шундай деймизми, деймиз. Дастурхонга бир ҳўпламдан сут қўйиб, 10 кишини таомлантирсин демаймиз. Исрофгарчиликлари эмас, эҳсонини Эгам даргоҳида қабул қилсин деймиз.\n- Бошқа бир мисол. Апеннин бўйларида қирғоқ яқинида лангарда турган Дерипаскасининг яхтасида бойнинг саховати ошиб кетганидан ҳар куни 50 кишилик таом тайёрланиб қўйилар экан. Кейин кечқурун ўша емакларни сувга ташлаб юборишларига нима дейсиз? Бизнинг бойлар бундай исрофгарчилик қилишмайди дейсизми? Балки шундайдир ё бундан баттарини қилишар. Фақат журналистлар ҳеч нарсани ойдин-ошкор ёзишмайди. Бошқаларни билмайман. Ўзимга келсак, бойларга ҳавас қилмайман. Тўғри, улар ўз пулларини сарфлашади, меникини эмас. «Ўрта асрлардан ўтиб кетганмиз. Агротехникамиз кучли», дейсизми? Лекин битта оби нонни дастурхонингизга етказиш учун куррамизнинг 100 квадрат|метр бўлаги бир йил банд бўлиши билан нега ишимиз йўқ. Куррамиз одам нафсини қондиролмаяпти.\n- Ҳайвонларни ёввойи деймиз. Аслида ким ёввойи? Улар Парвардигоримиз буюрганидан бошқасини, керагидан ортиғини емайди, ея олмайди. Бунга уларнинг ақли етмайди. Ўтхўри гўшт емайди. Йиртқич бўри бўри гўштини емайди. Одамга келсак, у одамни яксон қилишга тайёр. Қонхўр бўри бошқа бўрига ризқланишда ёрдам беради. Одам бошқа биров ризқи эвазига бойиб олиш, «кучайиб олиш» пайида тиришқоқлик қилмоқда. Бошқа бир одам пайини қирқмоқда.\n- Бир ярим миллиард одам ортиқча вазндан ҳарсиллаб, лорсиллаб юришини гапирмайман. Бундай одамзод нафси дастидан ер куррамиз инсон оёқлари остида ҳарсиллаб қолганига нима дейсиз? Уммонларни айтмайман, коинотни ҳам чиқинди билан булғалатиб бўлди одам. Коинотни. Ер остига кириб, уммон тагига тушиб, осмон устига чиқиб ҳукмронлик қилароқ одамзотни кўзга кўринмас зарра, яъни коронавирус титратиб юборди. Ҳаётини изидан чиқариб юборди. Лекин вирусни нега қотил деб атаяпмиз? Қанча тирик мавжудотларни йўқ бўлиш чоҳига олиб келган одам, қанчасини йўқотиб бўлиб, ўзини қудратли санаган одам, икки юз қулочдан баланд уй қуриб, устига чиқиб томида боғ яратган, кейин ўз «осмонида» нафаси етмай қолиб, юрган йўлига кислород ҳидлагичлар қўйиб, ўзини қудратли санаган такаббур одам ўзининг-да, табиатнинг қотили бўлмаяптими...?\n- Ҳозирги ёппасига кўчманчилик футболимиз савиясини пасайтириб юбораётганини ҳамма билади. Масалан, Роналдуга янги клубда ўз савиясини кўрсатиши учун ярим йил керак бўлди. Гризманнга бир йил камлик қилмоқда. Улар ҳар йили ёки ярим йилда клуб алмаштиришса, Роналду «йўқналду»га айланиб қолмасмиди? Бизнинг хира чемпионатимиздаги жайдари футболчиларга янги клубда хира-хандон ўйин кўрсатиб, судралиб юришлари учун 3 кун етарли. Шунинг учун улар ҳар ярим йилда клуб алмаштиришмоқда. Бу ҳам барҳам топади, албатта. Энди футболчилар 3 йилдан камига шартнома тузишмайди. Футболимиз ҳаётида скаутлар билан агентлар меҳнатининг қадрини оширмасак бўлмайди. Аввало, уларнинг малакасини оширайлик. Нагаевни Қувайтга олиб бориб, захирага ўтказиб қўйган агент ким? Сардор Рашидовни аввал Португалияга йўллаган, кейин Қатарга қайтариб, ўсишдан тўхтатган агент ким? Ғиёсов истеъдодини Ж.Корея қуйи лигаси захирасида эсон-омон кўмаётган агент ким? Нима, агентлар фоиз олишдан бошқасини ўйлашмайдими?\nАгент ўз оталиғига олган футболчиларнинг ўйин салоҳиятини ҳаммадан яхши билиши керак. Футболни яхши мураббий даражасида тушуниши керак. Қатор мураббийлар билан яқин алоқада бўлиши керак. Ким қандай футболчига эҳтиёж сезаётганини олдиндан билиши керак. Европа халқларининг 3-4та тилини, хуқуқшунослик масалаларини «сув қилиб ичиб» юбориш масаласини айтмай қўя қолай. Суперлига ва Про-лигада барча кўчишлар фақат агент воситачилигида бўлишини таъминлайлик. Кучли агентларсиз футбол бизнесини яратиб бўлмайди.\n- Бош мураббий футболимизда асосий шахсга айланиши шарт. Бикмаев, Нагаев, Гадоев ёшликда олган ўйин тасвири билан қолиб кетишганини гапирамиз. Ёшларни кашф қилиш, уларни тарбиялаб, ўйинини ўстириш ҳақида кўп гапирамиз. Бундай қобилият мураббийнинг асосий иқтидоридир. Лекин жамоа бир хил ёшдаги футболчилар инкубатори эмас. Ёшлар ёнида тажрибали футболчилар ўйнашлари керак. Фахрий футболчи ўйинини ёшартириш, унинг янги қирраларини очиш ҳам мураббийнинг муҳим вазифасидир. Бир пайтлар Рууд ван Нистелрой ўйинининг «эскириб» қолиши кузатилди. Фергюссон унинг хизматидан воз кечди. Кейин Руудни «Реал»нинг ўша даврдаги бош мураббийи Фабио Капелло ёнига чақириб олди. Шу тариқа 34 ёшли футболчининг янги қирраларини очди. Нистелрой янгича ўйнаб, икки йил Испания чемпиони бўлганди. Бизда Абрамов дейлик, Лутфулла Тўраев ўйинини ярқиратиб юборди. Лутфулла ёнида ёшлар ҳаракати мазмунлироқ чиқа бошлади. Непомняший ва Хиддинк тарбиясини кўрмаганида, Одил Аҳмедовнинг ўйин равнақини кўрмас эдик. Элдор Шомуродовнинг ўсишида Карпиннинг хизмати катта. Кучли бош мураббий ривожимизнинг асосий омили бўлиб қолиши шарт. Шундай янги шароитда Бахтиёр Ашурматов юзма-юз тўқнашувда Арвеладзедан устунлигини тағин бир бора кўрсатди. Ҳар бир бош мураббий олдида ўзини кўрсатиши учун имконият пайдо бўлади. Ҳеч ким Азамат Абдураимов каби «Олдига катта мақсадларни қўядиган клубларда ишламадим», деб зорланмайди. Ҳар бир клуб янги тизимга ўтганимиздан кейин ўз олдига катта мақсад қўяди.\nҲасанали ҚОДИРОВ, "ИнтерФУТБОЛ" газетаси.


Ё товба: Кореяда футбол ҳақидаги хабарларни ёзадиган робот-журналист яратилди\nЖанубий Кореянинг Yonhap янгиликлар агентлиги Soccerbot номи остида электрон тизимни ишлаб чиқди, деб Gagadget нашри. Робот мустақил равишда Англия премьер лигаси ҳақидаги хабарларни ёзади ва уларни ресурсга жойлаб боради.\nРобот қандай ишлайди?\nРоботдаги дастур биринчи бўлиб ўзаро учрашадиган жамоалар, ўйинни ўтказиш жойи, об-ҳаво ҳақидаги ва бошқа тегишли маълумотларни тўплайди. Шундан кейин у гаплар тузиш орқали янги хабарни яратади. Охирги босқичда бот ёзилган хабардаги грамматик, мантиқий ва имловий хатоларни тўғрилаб чиқади. Битта ҳабарни ёзишга тахминан 1-2 сония вақт сарфланади.\nSoccerbot ҳақиқий футбол шарҳловчиларига тегишли услубдан фойдаланади, роботнинг маълумотлар базасида оддий тингловчига тушунарли жуда кўп атамалар мавжуд. Расмий намойишдан илгари робот аввалги премьер лига ҳақида тахминан 380 та хабар ёзишга ҳам улгурган. Шу билан бирга Yonhap 2018 йилда Пхеньянда ўтказиладиган қишги Олимпиада ўйинлари учун ҳам шу каби роботлар яратишни режалаштирган.


Путин: Биз ҳеч ким билан уруш қилмоқчи эмасмиз. Биз билан уришиш ҳеч кимнинг хаёлига келмаслигини истаймиз\nВладимир Путин ТАССга берган интервьюсида замонавий қуролланиш, дунёдаги стратегик мувозанат ва қуролланиш харажатлари ҳақида сўз юритди.\n“Биз ҳеч ким билан уруш қилмоқчи эмасмиз. Ҳеч ким биз билан уруш қилишни ўйламаслиги учун шароит яратмоқчимиз. Бу нарса ҳеч кимнинг хаёлига келмаслиги учун. Биз фақат шуни қиляпмиз. Бугунги кунда харажатлар бўйича еттинчи ўриндамиз.\nДемак, сарф-харажатлар бўйича биринчи ўринда АҚШ, иккинчи ўринда Хитой, учинчи ўринда қандай ғалати бўлмасин, Саудия Арабистони, кейин Буюк Британия, кейин Франция, Япония, улар бизни ортда қолдиришди, кейин эса биз, еттинчи ўриндамиз. Бундан ташқари, бизнинг харажатларимиз йилдан-йилга камаймоқда. Бошқа мамлакатларнинг харажатлари эса ўсиб бормоқда. Биз ҳеч ким билан уруш қилмоқчи эмасмиз, лекин бирон кимсанинг хаёлига биз билан урушиш хаёлига келмаслиги учун мудофаа соҳасида шундай вазият яратмоқдамиз”, деди у.\nУнинг сўзларига кўра, Россия стратегик қуроллар бўйича рақобатчиларига етиб олган.\n“Биз стратегик қурол бўйича доимо рақобатчиларимизга етиб олганмиз. Атом бомбасини дастлаб америкаликлар яратишди, биз етиб олдик. Стратегик авиация кўринишидаги транспорт воситалари - америкаликлар, биз етиб олдик. Ракеталарни дастлаб улар ясашди, биз етиб олдик. Дунёда мавжуд бўлмаган ҳужум қилувчи тизимларни биринчи бўлиб биз яратдик. Энди улар бизга етиб олмоқда. Бу умуман ноёб вазият, бунақаси илгари бўлмаган. Биринчи навбатда, гипертовушли, жумладан, қитъалараро масофадаги зарба бериш мажмуаларини назарда тутаман. 2000 йилда бизнинг армиямизда бир миллион уч юз мингдан ортиқроқ киши бўлган, ҳозир бир миллиондан сал ортиқ. Фақат техникаларимизнинг замонавийлигини йилига бир фоиздан оширдик, замонавий техникамиз атиги 6 фоиз эди. Биласизми, ҳозир қанча? Деярли 70 фоиз”, деди Россия президенти.\nПутиннинг фикрича, қурол фақат бир томонда бўлганидагина ундан ўқ узилади.\n“Хавфсизлик, сиёсат соҳасида бир қоида мавжуд. Қурол фақат бир томонда бўлганидагина ундан ўқ узилади. Қўшни томонда ҳам қурол бўлса, нариги томон қуролидан фойдаланишга жазм қилмайди. Бу стратегик барқарорлик ва кучлар мувозанати деб аталади. Мана шу стратегик мувозанат туфайли дунё Иккинчи жаҳон урушидан кейин йирик ҳарбий низолардан қутулиб қолди. Айнан стратегик барқарорлик ва стратегик мувозанат эвазига. Айтганча, ракетага қарши мудофаа тизимини яратиш орқали америкаликлар бу стратегик барқарорлик ва стратегик мувозанатни бузишни хоҳлашди. Улар ўз устиларига ракетага қарши соябон тутиб олишса, бошқа томон улар ядро қуролини қўллаганида жавоб қайтара олмайди деб ўйлашди. Аммо замонавий, жумладан, ҳар қандай ракетадан мудофаа қилиш тизимини осонгина бузиб ўтадиган мажмуалар яратиш билан биз стратегик барқарорлик ва стратегик мувозанатни сақлаб турибмиз. Бу нафақат биз, балки халқаро хавфсизлик учун жуда муҳимдир”, деди у.


Самарқанддаги 249 та мактаб миллий рейтингда иштирок этади - zarnews.uz\nВилоятдаги 249 та мактаб Таълим сифатини назорат қилиш давлат инспекцияси томонидан миллий рейтинг синовларида иштирок этмоқда. Бу ҳақда вилоят халқ таълими бошқармаси ахборот хизмати хабар бермоқда.\nAйни пайтга қадар инспекция томонидан ушбу мактабларнинг 10 фоизи (125 таси)да 9-синф ўқувчиларидан математика фанидан ёзма иш, она тили фанидан диктант олинди. Шунингдек, ўқувчи ва ўқитувчилардан олинаётган сўровнома орқали мактабдаги таълим сифатига аниқлик киритилди.\nЭндиликда ушбу жараёнлар жорий йилнинг 17-20 апрель кунлари давом этади ва тасодифий тарзда танлаб олинган яна 124 та (10 фоиз, яъни миллий рейтингда вилоятдаги 20 фоиз мактаб жалб этилиши белгиланган) мактабда худди шундай синов ва сўровномалар ўтказилади.\nБошқарма бошлиғининг биринчи ўринбосари Қўлдош Саидов раҳбарлигида ўтказилган онлайн семинарда миллий рейтингда иштирок этадиган мактабларнинг вазифалари хусусида тавсиялар берилди, дейилади хабарда.


Инсон ҳуқуқларининг тенглиги, уларни ҳурмат қилиш, эркинликлари, инсон ҳуқуқларини таъминлашнинг адолатлилиги инсон ҳуқуқларини амалга оширишнинг демократик жараёнлари ҳисобланади. Ана шу ҳуқуқ ва эркинликлардан эса ҳуқуқий онги юксак, ҳуқуқий маданияти шаклланган фуқароларга фойдалана билади. Шу боисдан, юртимизда инсон ҳуқуқлари кафолати бўлмиш қонунчиликни халққа етказиш, норматив ҳужжатларнинг мазмун-моҳиятини фуқароларнинг онгига сингдириш борасида кенг кўламли тарғибот ишлари олиб бориляпти.\nШу кунларда бутун республикамиз ҳудудида бўлгани каби, вилоятимизнинг барча туман ва шаҳарларида Ўзбекистон Республикаси Адлия вазирлигининг инсон ҳуқуқларига риоя этилиши аҳволини ўрганиш, жамиятда инсон ҳуқуқларига ҳурмат руҳини ҳамда фуқароларнинг ҳуқуқларини бузилишига муросасиз муносабатни шаккллантириш мақсадида «Инсон ҳуқуқи-олий қадрият» лойиҳаси доирасида тадбирлар, учрашувлар, давра суҳбатлари ўтказиляпти.\n-Ушбу тадбирлар шуниси билан аҳамиятлики, уларда ҳуқуқшунослар халқчил тилда, слайдлар ва буклетлар, сўровномалар орқали қонунлар мазмун-моҳиятини иштирокчиларга етказяптилар.\nХусусан, Гулистон шаҳар Адлия бўлими ходимлари томонидан шаҳар тиббиёт бирлашмасида мониторинг ва ҳуқуқий тарғибот тадбирлари ўтказилди.\n-Бундай тадбирлар ишчи-ходимларимизнинг ҳуқуқий саводини оширишга ёрдам беради, дейди бирлашма касаба уюшма қўмитаси раиси Назира Қличева. –Адлия бўлими ходимлари сўровномани ҳам турли юридик терминларсиз тузишганлиги, слайдлар орқали тушунтирганлиги учун давра суҳбати жуда жонли ўтди. Айниқса, меҳнат қонунчилиги, ишлаш ва дам олиш ҳуқуқлари тўғрисида кўп саволлар бўлди. Ушбу саволларга ишчи-ходимларимиз тўлақонли жавоблар олдилар.\nГулистон шаҳар адлия бўлими етакчи маслаҳатчиси


Эмери: «Фантастик ғалаба. Муҳими, 2 ўйиндан кейин 6 очко тўпладик»\nЖума, 04 Октябр\n«Арсенал» бош мураббийи Унаи Эмери Европа Лигасининг 2-туридан ўрин олган «Стандард»га қарши ўйиндан сўнг (4:0) ўз фикрларини билдириб ўтди.\n«Икки ўйиндан кейин 6 очко тўплаш жуда муҳим. Футболчилар бор имкониятларини ишга солишса, жуда яхши. Биз ажойиб ўйин ўтказдик, аммо ўйинимизни янада яхшилаш учун ҳамма нарсани таҳлил қилишимиз керак.\nМасалан, биз тўп билан муомала қилиб, янада кўпроқ вазиятлар яратишимиз мумкин эди. Аммо душанба куни бўлиб ўтган ўйиндан кейин («МЮ», 1:1) футболчилар чарчашганди. Шунда ҳам фантастик ғалабани қўлга киритдик.\nБиз ёш футболчиларга имконият беришимиз керак, улар бундан фойдаланишади. Ёшлар «Арсенал»да энг юқори савияда ўйнай олишларини ва гол уришлари мумкинлигини намойиш этишди», – деб Эмерининг сўзларини келтиради BT Sport.\nЗидан ва Погба Дубайда учрашишди\nРамос Испаниянинг Евро-2020га чиққанини Луис Энрикега бағишлади\nМессига «Олтин бутса» топширилди


Расман. Верратти ПСЖ билан шартномасини узайтирди » Скачать музыку бесплатно новинки музыки 2016-2017\nРасман. Верратти ПСЖ билан шартномасини узайтирди\nКомментариев: 0 Просмотров: 268 Дата: 15-02-2016, 14:35 Италия терма жамоаси ярим ҳимоячиси Марко Верратти ўз клуби “Пари-Сен-Жермен” билан амалдаги шартномасини узайтирди. Янги келишув 2020 йилнинг ёзигача мўлжалланган. Эслатиб ўтамиз, Вератти жорий мавсумда парижликлар таркибида 28та учрашувда майдонга тушиб, 5та голли узатмани амалга оширди. - деб хабар бермоқда Stadion.uz нашри.


Илиқ ва ёмғир: ҳафта давомида кутиладиган об-ҳаво ҳақида маълумот берилди\nТОШКЕНТ, 23 мар — Sputnik. Бугун Ўзбекистон ҳудудига деярли салқин ҳаво массалари кириб келиши кутилмоқда, деб хабар қилмоқда Ўзгидромет.\nТОШКЕНТ, 23 мар — Sputnik. Бугун Ўзбекистон ҳудудига деярли салқин ҳаво массалари кириб келиши кутилмоқда, деб хабар қилмоқда Ўзгидромет.Бунинг натижасида Тошкент, Самарқанд, Жиззах, Сирдарё вилоятларида баъзи жойларда ёмғир ёғади, момақалдироқ бўлиши мумкин. Қолган ҳудудларда ёғингарчилик кутилмайди. Ҳаво ҳарорати 15-20° илиқдан юқори бўлмайди.24-25 мартда мамлакат ҳудудига илиқ ҳаво массалари кириб келиши бошланади. Шу кунларда ёғингарчилик эҳтимоли кам бўлади. Ҳаво ҳарорати кечалари 8-13° илиқ, кундуз кунлари 20-25° илиқ атрофида бўлиши кутилмоқда.26-27 мартда республикага Кавказ ҳудудларидан булутли массивлар кириб келади. Бунинг ҳисобига баъзи жойларда ёмғир ёғади, момақалдироқ бўлиши мумкин. Ҳаво ҳарорати кечалари 8-13° илиқ, кундуз кунлари 17-22° илиқ атрофида бўлиши кутилмоқда.Баъзи жойларда айрим кунларда шамол 15-20 м/с гача кучайиши мумкин.\nЎзгидромет маълумотларига кўра, 23 март куни ёмғир ёғади. 24-25 мартда об-ҳаво кундуз кунлари 20-25° илиқ атрофида бўлади. Жума куни яна ёмғир ёғиши мумкин.\nБунинг натижасида Тошкент, Самарқанд, Жиззах, Сирдарё вилоятларида баъзи жойларда ёмғир ёғади, момақалдироқ бўлиши мумкин. Қолган ҳудудларда ёғингарчилик кутилмайди. Ҳаво ҳарорати 15-20° илиқдан юқори бўлмайди.\n24-25 мартда мамлакат ҳудудига илиқ ҳаво массалари кириб келиши бошланади. Шу кунларда ёғингарчилик эҳтимоли кам бўлади. Ҳаво ҳарорати кечалари 8-13° илиқ, кундуз кунлари 20-25° илиқ атрофида бўлиши кутилмоқда.\n26-27 мартда республикага Кавказ ҳудудларидан булутли массивлар кириб келади. Бунинг ҳисобига баъзи жойларда ёмғир ёғади, момақалдироқ бўлиши мумкин. Ҳаво ҳарорати кечалари 8-13° илиқ, кундуз кунлари 17-22° илиқ атрофида бўлиши кутилмоқда.\nБаъзи жойларда айрим кунларда шамол 15-20 м/с гача кучайиши мумкин.


Асалда одамлар учун шифо бордир | Muslimaat.uz\nМанзилингиз:Муслимаат»Бекажон»Саломатлик»Асалда одамлар учун шифо бордир\nАсалда одамлар учун шифо бордир\nBy Muslimaat on\t Iyun 13, 2011 Саломатлик\n«Тоғлардан, дарахтлардан ва кўтарилган сўритоклардан уй тутгин.\nСўнгра ҳамма мевалардан егин.\nБас, Роббинг осон қилиб қўйган йўллардан юргин», деб ваҳий қилди.\nУларнинг қоринларидан турли рангдаги шароб чиқар.\nУнда одамлар учун шифо бордир.\nАлбатта, бунда тафаккур қилувчилар учун оят-белги бордир.\nНахл сураси, 68-69 оятлар.\nПайғамбаримиз Муҳаммад алайҳиссалом «Асал истеъмол қилинглар, у кўп касалликларга шифодир», деганлар. Асал – Яратганнинг чинакам мўъжизавий неъмати, бандалар саломатлигини асраш ва яхшилашдаги улуғ меҳрибонлиги белгисидир. Ўзингиз тасаввур қилиб кўринг: онгсиз, ақлсиз бир ҳашаротга тинимсиз учиб-ишлаб, асал йиғишни амр қилиб қўйган Зот бундан фақат инсонларнинг соғлом ва бардам бўлишларини ирода этмаганми? Асалари бир кило асал тўплаш учун уясидан 120-150 минг марта учиб чиқиши, тўрт юз минг чақирим масофани учиб ўтиши керак. Бу Ер куррасини белидан ўн марта айланиб ўтишга тенг келади. Энг қизиғи, асалари ўзи йиққан асалнинг юздан бир қисминигина истеъмол қилади, қолгани инсонларга туҳфа этилади.\nЎтмишдаги табиблар асални бежизга «узоқ умр кўриш малҳами», «ҳаёт шарбати», деб айтишмаган. Дарҳақиқат, унинг таркибида инсон организмига ўта зарур ва фойдали юздан ортиқ биологик модда бор. Айниқса, ундаги рибоза моддаси фақат тирик организмларда учрайди. Бундан ташқари, унда тана фаолияти учун муҳим глюкоза, оқсил, фруктоза, органик кислоталар, В-1, В-2, В-3, В-6, В-13, В-14, С, К, Е дармондорилари, микро ва макроэлементлар бор. Асалдаги айрим дармондори ва шифобахш моддалар бошқа ҳеч бир озуқада учрамайди.\nҚадим-қадимдан турли касалликларни даволашда, одамларнинг бардамлиги, соғломлиги ва бақувватлигини таъминлашда асални тавсия қилишган, у барча дори-дармон ва малҳамларнинг асосий таркиби ҳисобланган. Ҳадисларда Пайғамбаримизнинг қорни оғриган одамга асал ейишни тавсия қилганлари ҳақида айтилган.\nЎтмишнинг машҳур юнон файласуфи Пифагорнинг айтишича, унинг узоқ умр кўришига муттасил асал истеъмол қилиши асосий сабаблардан бўлган экан. Яна бир донишманд Демокрит эса бир асрдан ортиқ яшаган бўлиб, у умрбоқийлик сирини мунтазам асал ейиш ва баданини мой билан муолажа қилишда, деб билган. Қадимий Миср, Юнонистон, Бобил, Ҳиндистон ва Хитойда беморларни асал ёрдамида даволаш урф бўлган.\nТиббиёт фанининг отаси, улуғ ҳаким Абу Али ибн Сино асалнинг кўплаб хосиятларни келтириб ўтади: «Асал мижозни тозалайди, қоннинг томирларда юришини равонлаштиради, гўштни бузилиш ва сасишдан сақлайди. Йирингли, чуқур яраларни тозалаб қотиради. Кўз хиралигидан халос этади. Бўғмадан қутилишга ёрдам беради. Бодомча безлари оғришининг олдини олади. Асал суви меъдани кучли қилади. Иштаҳани очиб, овқат ҳазмини яхшилайди. Темираткини асал ва аччиқтош аралашмаси йўқ қилади».\nИбн Сино таъбирича, навқиронликни сақлаб қолиш учун асал истеъмол қилиб туриш керак. Айниқса, ёши улғайиб қолганларга у бебаҳо шифо ва қувват манбаидир. У шамоллаш, ҳолсизлик, асаб тўқималари касалликларида яхши даво бўлади. Асал болалар ва қарияларга, танадаги модда алмашинуви бузилган кишиларга бирдай фойдалидир. Айниқса, у озиб кетиш, ич қотиши, ошқозон-ичак яралари касалликларини даволашда, мияни озуқалантиришда асқотади.\nЗамонавий тиббиётда ҳам турли касалликларни даволашда асалдан кенг фойдаланилмоқда. Масалан, турли жароҳатлар ва яралар, шамоллаш, юқори нафас йўллари ва ўпка хасталиклари, юрак, жигар, буйрак, асаб тўқималари, ошқозон-ичак, тери ва кўз касалликлари ҳам асал ёрдамида муолажа қилинмоқда. Даволаш косметикаси, радиация туфайли пайдо бўладиган нур касалликларида ҳам асал беминнат ёрдамчидир.\nЭнг қизиғи, асал олинган жойга қараб, уларнинг тури маълум касалликларга шифо бўлар экан. Масалан, юқори нафас йўли шамоллаганларга тоғ асали фойда қилади. Ҳазм йўллари хасталикларида эса чўл ва далалардан олинган асал шифо бўлади. Юрак хасталикларида ўрмон асали кўпроқ наф келтирса, буйрак хуружида каштан дарахти гулининг асали қўлланилади.\nКамқонликда асални малина билан бирга истеъмол қилиш тавсия этилади. Асал дармонсизлик ва сил касали туфайли пайдо бўлувчи камқувватлиликда ҳам яхшигина ёрдам беради. Бунинг учун асални сархил сабзи шарбатига қўшиб, кунига 80-100 граммдан ичиб туриш тавсия этилади. Асални пиёзни қирғичдан ўтказилган тўлпига қўшиб истеъмол қилиш, тананинг умумий тонусини кўтаришга ёрдам бериши ҳам табиблар тажрибасида синовдан ўтган.\nГрипп касаллигининг олдини олиш ва уни даволашда ҳам асал беминнат даводир. Бунинг учун асални пўстлоғидан ажратиб қирғичда майдаланган саримсоқ пиёз билан баравар миқдорда яхшилаб аралаштирилади ва уйқу олдидан бу аралашма бир чой қошиқ миқдорида қайнатилган сув билан 3-5 кун давомида ичилса, касаллик чекинади.\nҲар қандай шифобахш неъматни меъёридан кўп истеъмол қилиш зарар келтиргани каби, асалдан фойдаланишда мўътадилликка эътибор қаратиш лозим. «Асалнинг ҳам ози ширин» деган мақол бежизга айтилмаган. Шифокорлар қандли диабет, астма (нафас бўғиши), асалга бадани сезгирлик кўрсатадиган беморларга уни тавсия этишмайди. Катта ёшдагилар бир кунда 100-150 граммдан, ёш болалар эса 30-40 граммдан ортиқ асал емаганлари маъқул. Бир ёшгача бўлган болаларга эса чойқошиқдаги асалнинг учдан бирини бериш мумкин, холос. Асални овқатдан бир-бир ярим соат олдин ёки овқат егандан уч соат ўтгач истеъмол қилиш тавсия этилади. Уни ширчой, сут ёки ширгуруч билан еган фойдалироқ. Асални қайноқ сув ёки чойга аралаштириб ичиш тавсия қилинмайди. Чунки эллик даражадан юқори иссиқ сувга солинган асал таркибидаги фойдали минераллар ўлади.\nТашналикда асални иссиқ ёки совуқ чойга, тоза сувга аралаштириб ичилганида ҳам чанқовни босади, ҳам турли хасталикларга даво бўлади. Асал шарбати кишини руҳан ва жисмонан тетик қилиши билан бирга, юрак ва мия фаолиятини анча яхшилайди.\nНафақат асал, ҳатто асалари муми (прополис) ва сути ҳам бебаҳо шифо воситасидир. Асалари сути кўкйўтал, ошқозон яраси, бод (ревматизм), камқонлик, бемадорлик ва бошқа кўпгина касалликларни даволашда ишлатилади. Халқ табобатида асалари қиёми ёки елими (прополис) жуда кўп хасталикларга беминнат даво сифатида жуда қадимдан фойдаланиб келинган. Асалари уясидаги тешикчаларни, кириш-чиқиш йўлларини беркитишда, уячалар хонасидаги деворларни мустаҳкамлашда ишлатадиган шарбатсимон бу елимнинг даволаш хусусиятлари асосида микробларга ва шамоллашга қарши кураш, биологик қувватни ошириш, оғриқ қолдириш каби хоссалар ётади.\nПрополис нафас йўллари, қулоқ-томоқ-бурун, овқат ҳазм қилиш йўллари хасталиклари, бўқоқ, узоқ муддат тузалмаётган яралар, бачадон бўйни емирилиши (эрозияси), эркаклик жинсий бези касаллиги, иммунитет сусайиши каби ҳолатларда кенг қўлланилмоқда. Куйган ёки яраланган жойларни даволашда асалари елими энг яхши воситадир. Куйишдан ҳосил бўлган ярага ёки сурункали варикоз яраларига елимнинг 15 фоизли малҳамини уч-тўрт қатлам докага қўйиб боғлаш яхши самара беради.\nЧипқонни даволашда тоза елимни кулча қилиб, чипқон устига қўйилади ва устидан ёпишқоқ қоғоз (лейкопластир) билан маҳкамланади ва то чипқондан йиринг чиқа бошламагунича олинмайди. Худди шу усулни тери касалликларида ҳам қўллаш мумкин. Елимнинг турли фоиздаги аралашмаларидан қўтир (грибок), тери ўсмаси (рак), ўсмирлар юзидаги тошмалар, қадоқ, сўгал, сурункали ва оғир тошмалар (экзема), соч тўкилиб кетиши (каллик), терининг оқ касаллиги, оғиз бўшлиғи касалликларини даволашда ҳам самарали фойдаланилмоқда.\nЗамонавий тиббиётда ва халқ табобатида асалари мумининг турли миқдордаги аралашмалари сурункали томоқ қуриши (фарингит), бурун яллиғланиши (ринит), нафас қисиши (бронх астмаси), ОРЗ, пневмония, ўпка ва тери сили, қон босимини пасайтириш ва қондаги холестерин миқдорини камайтириш, бавосир (геморрой), ошқозон-ичак йўли касалликлари, турли яраларни даволашда ҳам ишлатилмоқда.\nЭнг ажабланарлиси, жуда кўп кимёвий дори-дармонлар бошқа аъзоларда қандайдир асорат қолдиргани ҳолда асалари елими ҳеч қандай зарарли таъсир кўрсатмайди. Чунки антибиотиклардан фарқли ўлароқ, асалари елими табиий модда бўлгани учун унда микроорганизмларнинг мослашувчанлиги ҳодисаси содир бўлмайди, елим уларнинг кучайиб кетишига, таъсирини ўтказишига йўл қўймайди.\nАсалари парвариши билан шуғулланувчиларнинг касалликка кам чалинишларининг ўзиёқ асалари чиқарган ҳамма нарса шифобахш эканини исботлаб турибди. Масалан, асалари учун озуқа омили бўлмиш ўсимликларнинг эркаклик тўқималари (гулчанглар) ажойиб биологик куч-қувват бағишловчи, танани фаоллаштирувчи восита бўлиб, у айниқса қариб-қартайган таналарга жуда фойдалидир. Гулчанг кекса кишиларнинг асаб тизими фаолиятини яхшилаши ҳам кашф этилган. Гулчанг жуда кўп мамлакатларда косметик даволашда ҳам кенг қўлланилмоқда.\nАсаларини чақтириш ёки унинг тиббиёт йўли билан олинган заҳарини қўллаш орқали ҳам қадим-қадимдан турли касалликлар муолажа қилиб келинган. Масалан, заҳарга асал қўшиб, каллик даволанган, соч ўстиришда ишлатилган. Русия подшоҳи Иван Грозний ва Шветсия қироли Карл XII бу хушбўй суюқликдан подагра (бўғин ва тўқималар касаллиги)ни даволашда фойдаланишган.\nҲозирги замон тиббиётида ҳам асалари заҳари кенг миқёсда қўлланилмоқда. Чунки асалари заҳари жуда кучли антибиотик модда саналади, унинг таркибидаги виропин, апизартрон ва бошқа шифобахш моддалар жуда кўп касалликларни даволаш ва олдини олишда тенги йўқ самарали воситадир.\nАсалари заҳари бод (ревматизм), неврит ва невралгия каби асаб тизими хасталиклари, кўзнинг баъзи касалликларини даволаш, қон босимини мўътадиллаштиришда самарали ишлатилмоқда. Аммо уни ўзбошимчалик билан ҳар ким ўзича қўллаши, болаларни даволашда ишлатиши хатарли оқибатларга олиб бориши мумкин.\nFevral 17, 2019 0


“Омикрон” илгариги мутацияларга қараганда юқумлироқ, лекин аксариятда енгил кўринишда ўтади. Соғлиқни сақлаш вазирлиги одамларни ваҳимага берилмасликка чақирди » Sangzor.uz - Инновацион янгиликлар портали\nSangzor.uz - биз сизга яқинмиз! » Breaking news » “Омикрон” илгариги мутацияларга қараганда юқумлироқ, лекин аксариятда енгил кўринишда ўтади. Соғлиқни сақлаш вазирлиги одамларни ваҳимага берилмасликка чақирди\nЎзбекистон, Тошкент – Sangzor.uz. Соғлиқни сақлаш вазирлиги ўзбекистонликлардан ковидга чалинганлар сони ошаётгани боис ваҳимага берилмасликни сўрамоқда. Вазирлик маълум қилишича, коронавируснинг “омикрон” штамми туфайли келиб чиққан касаллик кўпчиликда енгил шаклда ўтмоқда.\n"Сўнгги кунларда мамлакатимизда коронавирусга чалинган беморлар сони ортиб бормоқда. Бу аҳолида ташвиш уйғотмоқда. Ҳақиқатан ҳам, вируснинг янги штамми олдинги мутацияларга нисбатан юқумлироқ, лекин кўп ҳолларда касаллик енгил шаклда ўтиб, асосан респиратор белгиларда намоён бўлади. Шу боис ҳамюртларимиздан ваҳимага берилмасликни, карантин қоидаларига қатъий риоя қилишни ва коронавирусга қарши тўлиқ эмланишни сўраймиз", - дея таъкидламоқда вазирлик.\nЭслатиб ўтамизки, бугун мамлакатда янги антирекорд ўрнатилди. Ўзбекистонда коронавирус ҳолатларининг суткалик кўпайиши 1037тага етди. Ўтган кун билан солиштирганда, 125та беморга ўсиш кузатилган.\nЖиззах вилоятида 11 январ куни 41 кишида коронавирус аниқланди\nАҳвол жиддийлашмоқда: Тошкентда 200га яқин бемор аниқланди


Хориждан ветеринария соҳасидаги мутахассис ёллашга эҳтиёж йўқ\nБу ҳақда Самарқанд давлат ветеринария медицинаси, чорвачилик ва биотехнологиялар университети ректори Худойназар Юнусов маълум қилди.\nМухтасар фикрини баён этган ректор яна қуйидагиларга ҳам тўхталиб ўтди.\n– Президентимизнинг “Ветеринария ва чорвачилик соҳасида кадрлар тайёрлаш тизимини тубдан такомиллаштириш тўғрисида”ги қарорига асосан Самарқанд ветеринария медицинаси институти Самарқанд давлат ветеринария медицинаси, чорвачилик ва биотехнологиялар университети мақомини олди.\nМазкур қарор билан университет зиммасига кадрлар тайёрлаш, қайта тайёрлаш ва уларнинг малакасини ошириш вазифаси юклатилди.\nВетеринария мутахассислари Халқаро эпизоотик бюро стандартлари бўйича 5 йилдан кам бўлмаган муддатда тайёрланиши зарур. Биз айни кунда АҚШнинг Миннесота университети билан янги ўқув дастурлари ва режаларимизни мувофиқлаштиряпмиз. Яқинда делегациямиз АҚШда сафарда бўлиб, таълим жараёни билан яқиндан танишди. Жорий ўқув йилидан бизда ҳам 5 йиллик таълим тизими жорий этилади.\nМазкур қарор соҳа мутахассислари, масъул мутасаддилар зиммасига шунчаки ваколат эмас, балки катта масъулият юклайди. Минтақадаги таянч олий таълим муассасаси олдидаги вазифалар янада кенгаяди деб айтиш мумкин.\nЖорий йилда биринчи қалдирғочларимиз бакалавриат таълим йўналишини битиради ва уларга университет дипломи берилади. Таъкидлаш керак, айни пайтда ҳам таълим муассасаси тайёрлаётган ёш мутахассислар мамлакатимизнинг турли ҳудудларидаги хўжаликларда фаолият юритмоқда.\nМисол учун, институтнинг ана шундай мутахассиси Ғанижон Бекбоев Қоровулбозор туманидаги “Бухоро агрокластер чорва” МЧЖда бош ветеринария врачи лавозимида ишлаяпти. Ойига 1,5 минг АҚШ доллари миқдорида маош олади.\nУ каби ёшлар бошқа вилоятларимизда ҳам кўп. Хориждан катта пул эвазига мутахассис ёллашга ҳожат йўқ!\nРақобатбардош мутахассисларни ўзимизда тайёрлаяпмиз!\nЎзбекистон чорвачилик тармоғига Европа Иттифоқи грант маблағи ажратади\nВетеринария ва чорвачилик тармоғида япон лойиҳалари амалга оширилади\nХорижлик олимлар қўмита раисига маслаҳатчи бўлди


Зокиржон Алматов, Ўзбекистон Республикаси Ички ишлар собиқ вазири 1991-2005 йиллар, генерал-полковник\nОчиғи, мен шундай улуғ инсон, Ислом Абдуғаниевич Каримов раҳбарлигида ёнма-ён туриб, хамфикр бўлиб ишлаганимдан аввало Аллоҳга шукурлар қиламан.\nМамлакатда ҳар хил партиялар ва ҳаракатларнинг пайдо бўлиши (“Эрк” партияси, “Бирлик халқ ҳаракати” ва бошқалар). Баъзи бир буюк давлатларнинг таъсирида бўлган ана шундай партия ва ҳаракатларнинг, давлатимизни ичидан емириш, рухсат этилмаган митинг ва намойишлар ўтказишга уринишлар. 1992 йил январида Тошкентдаги Талабалар шаҳарчасидаги воқеалар шулар жумласидандир.\nХулоса ўрнида шуни таъкидлаш керакки, Президент обрўси - бу мамлакатимиз, халқимиз обрўси. Шунинг учун биз Ислом Абдуғаниевичнинг шогирди, Президентимиз Шавкат Миромоновичга елкадош бўлиб, бир ёқадан бош чиқариб мўлжалланган марралар сари илдам боришимиз лозим. Халқимизнинг “Бирлашган ўзар - бирлашмаган тўзар” деган мақолига амал қилишимиз керак. Оллоҳ бизга мададкор бўлсин.